Suvestinė redakcija nuo 2020-01-14 iki 2020-03-24

Įsakymas paskelbtas: Žin. 2001, Nr. 48-1683, i. k. 1012310ISAK00000260

LIETUVOS RESPUBLIKOS VIDAUS REIKALŲ MINISTRAS

Į S A K Y M A S

DĖL MOTORINIŲ TRANSPORTO PRIEMONIŲ IR JŲ PRIEKABŲ REGISTRAVIMO TAISYKLIŲ PATVIRTINIMO

2001 m. gegužės 25 d. Nr. 260

Vilnius

Pakeistas teisės akto pavadinimas:

Nr. 1V-353, 2008-10-02, Žin., 2008, Nr. 118-4481 (2008-10-14), i. k. 1082310ISAK001V-353

Įgyvendindamas Lietuvos Respublikos saugaus eismo automobilių keliais įstatymo 10 straipsnio 5 dalies 3 punktą ir 27 straipsnio 4 ir 5 dalis :

Preambulės pakeitimai:

Nr. 1V-268, 2006-07-13, Žin., 2006, Nr. 80-3171 (2006-07-22), i. k. 1062310ISAK001V-268

Nr. 1V-353, 2008-10-02, Žin., 2008, Nr. 118-4481 (2008-10-14), i. k. 1082310ISAK001V-353

Nr. 1V-445, 2014-06-30, paskelbta TAR 2014-06-30, i. k. 2014-09333

1. Tvirtinu Motorinių transporto priemonių ir jų priekabų registravimo taisykles (pridedama).

Punkto pakeitimai:

Nr. 1V-353, 2008-10-02, Žin., 2008, Nr. 118-4481 (2008-10-14), i. k. 1082310ISAK001V-353

2. Neteko galios nuo 2004-09-19

Punkto naikinimas:

Nr. 1V-289, 2004-09-13, Žin. 2004, Nr. 140-5128 (2004-09-18), i. k. 1042310ISAK001V-289

Papildyta punktu:

Nr. 61, 2002-02-11, Žin., 2002, Nr. 17-706 (2002-02-20), i. k. 1022310ISAK00000061

3. Pripažįstu netekusiais galios:

Punkto numeracijos pakeitimas:

Nr. 61, 2002-02-11, Žin., 2002, Nr. 17-706 (2002-02-20), i. k. 1022310ISAK00000061

3.1. Lietuvos Respublikos vidaus reikalų ministerijos 1996-05-31 įsakymo Nr. 511 „Dėl Transporto priemonių valstybinio registravimo taisyklių patvirtinimo“ (Žin., 1996, Nr. 54-1283) 2 punktą;

3.2. Lietuvos Respublikos vidaus reikalų ministro 2000-04-07 įsakymo Nr. 170 „Dėl Vidaus reikalų ministerijos 1996-05-31 įsakymo Nr. 511 „Dėl Transporto priemonių valstybinio registravimo taisyklių patvirtinimo“ ir 1994-03-03 įsakymo Nr. 184 „Dėl respublikos egzaminų ir transporto apskaitos padalinių reorganizavimo“ dalinio pakeitimo“ (Žin., 2000, Nr. 30-849) 1 ir 3 punktus;

3.3. Lietuvos Respublikos vidaus reikalų ministro 2000-06-05 įsakymo Nr. 257 „Dėl Seno pavyzdžio transporto priemonės registracijos liudijimų ir vairuotojo pažymėjimų pakeitimo naujais bei transporto priemonės naudotojo pažymėjimų išdavimo tvarkos patvirtinimo“ (Žin., 2000, Nr. 48-1405) 1.1, 1.2 ir 2 punktus.

VIDAUS REIKALŲ MINISTRAS	VYTAUTAS MARKEVIČIUS

PATVIRTINTA

Lietuvos Respublikos vidaus reikalų ministro

2001 m. gegužės 25 d. įsakymu Nr. 260

(Lietuvos Respublikos vidaus reikalų ministro

2014 m. birželio 30 d. įsakymo Nr. 1V-445 redakcija)

MOTORINIŲ TRANSPORTO PRIEMONIŲ IR JŲ PRIEKABŲ REGISTRAVIMO TAISYKLĖS

I SKYRIUS

BENDROSIOS NUOSTATOS

1. Motorinių transporto priemonių ir jų priekabų registravimo taisyklės (toliau – taisyklės) nustato motorinių transporto priemonių ir jų priekabų (toliau – transporto priemonės) registracijos tvarką.

2. Pagrindinės taisyklėse vartojamos sąvokos apibrėžtos Lietuvos Respublikos saugaus eismo automobilių keliais įstatyme, Lietuvos Respublikos dokumentų ir archyvų įstatyme, Lietuvos Respublikos kelių transporto priemonių registro nuostatuose, patvirtintuose Lietuvos Respublikos Vyriausybės 2005 m. lapkričio 28 d. nutarimu Nr. 1286 „Dėl Lietuvos Respublikos kelių transporto priemonių registro įsteigimo ir jo nuostatų patvirtinimo“, bei Dokumentų tvarkymo ir apskaitos taisyklėse, patvirtintose Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“.

3. Transporto priemones Lietuvos Respublikoje registruoja, valstybinio registracijos numerio ženklus (toliau – numerio ženklai) ir transporto priemonių registraciją patvirtinančius dokumentus (toliau – transporto priemonės registracijos dokumentai) išduoda bei jų apskaitą vykdo valstybės įmonė „Regitra“ (toliau – VĮ „Regitra“).

Transporto priemonių duomenys tvarkomi Lietuvos Respublikos kelių transporto priemonių registre (toliau – transporto priemonių registras).

4. Lietuvos Respublikoje transporto priemonės registruojamos esant visoms išvardytoms sąlygoms:

4.1. nustatytas transporto priemonės tapatumas (transporto priemonė identifikuota);

4.2. transporto priemonė atitinka Motorinių transporto priemonių ir jų priekabų kategorijų ir klasių pagal konstrukciją reikalavimus, patvirtintus Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479 „Dėl Motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“, patvirtintą tipą arba transporto priemonei yra suteiktas individualus transporto priemonės patvirtinimas (toliau – transporto priemonės patvirtinimas), išskyrus tas transporto priemones, kurioms Lietuvos Respublikoje transporto priemonės patvirtinimas neturi būti atliekamas;

4.3. transporto priemonei atlikta ir galioja privalomoji transporto priemonių techninė apžiūra, išskyrus naujas nevienetinės gamybos transporto priemones iki jų pateikimo pirmajai privalomajai transporto priemonių techninei apžiūrai datos ir taisyklių 64.1.4 papunktyje nurodytą transporto priemonės registravimo atvejį;

Papunkčio pakeitimai:

Nr. 1V-828, 2017-12-05, paskelbta TAR 2017-12-05, i. k. 2017-19502

4.4. transporto priemonei atliktos visos privalomos muitinės procedūros (jei taikoma);

4.5. sumokėti valstybės nustatyti su transporto priemone ar jos dalyvavimu viešajame eisme susiję mokesčiai (jei taikoma);

4.6. transporto priemonė apdrausta Lietuvos Respublikos transporto priemonių valdytojų civilinės atsakomybės privalomuoju draudimu.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

5. Transporto priemonių patvirtinimas atliekamas Motorinių transporto priemonių, priekabų ir šių transporto priemonių sudedamųjų dalių atitikties įvertinimo atlikimo taisyklėse, patvirtintose susisiekimo ministro 2009 m. balandžio 28 d. įsakymu Nr. 3-169 „Dėl Motorinių transporto priemonių, priekabų ir šių transporto priemonių sudedamųjų dalių atitikties įvertinimo atlikimo taisyklių patvirtinimo“, nustatyta tvarka.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

6. Lietuvos Respublikoje transporto priemonės registruojamos šių transporto priemonių valdytojų vardu:

6.1. Lietuvos Respublikos teritorijoje gyvenančių asmenų, Lietuvos Respublikos gyvenamosios vietos deklaravimo įstatymo nustatyta tvarka deklaravusių gyvenamąją vietą, atleistų nuo gyvenamosios vietos deklaravimo arba įtrauktų į gyvenamosios vietos neturinčių asmenų apskaitą (toliau – Lietuvos Respublikos gyventojai), laikinai Lietuvos Respublikoje gyvenančių, tačiau Lietuvos Respublikos gyventojais nelaikytinų asmenų arba Mokesčių mokėtojų registre įregistruotų fizinių asmenų;

6.2. Lietuvos Respublikoje įregistruotų įmonių, įstaigų, organizacijų;

6.3. užsienyje įregistruotų įmonių atstovybių Lietuvos Respublikoje;

6.4. Mokesčių mokėtojų registre įregistruotų juridinių asmenų.

7. Užsienio gyventojų arba užsienyje įregistruotų įmonių, įstaigų, organizacijų vardu transporto priemonės gali būti registruojamos tik laikinai ir tik taisyklių 64.1.4 papunktyje nurodytu atveju.

8. Transporto priemonė įregistruojama vieno transporto priemonės valdytojo vardu. Kai dėl transporto priemonės registravimo kreipiasi ne transporto priemonės valdytojas, jo valia registruoti transporto priemonę jo vardu turi būti išreikšta raštu. Kai dėl transporto priemonės registravimo kreipiasi transporto priemonės valdytojas, kuris nėra transporto priemonės savininkas (nuosavybės teisę į transporto priemonę patvirtinančiame dokumente įrašytas asmuo), jo valia registruoti transporto priemonę jos valdytojo vardu turi būti išreikšta raštu (išskyrus atvejus, kai Lietuvos Respublikos valstybei ar savivaldybei priklausančią transporto priemonę patikėjimo teise atitinkamai valdo valstybės ar savivaldybės įmonė, įstaiga, organizacija ir taisyklių 64.3 papunktyje nurodytą laikino transporto priemonės registravimo atvejį). Jei transporto priemonės savininkas yra nepilnametis, jo valią raštu išreiškia vienas iš nepilnamečio tėvų arba globėjų (rūpintojų).

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-278, 2019-03-20, paskelbta TAR 2019-03-20, i. k. 2019-04324

9. Lietuvos Respublikoje neregistruojamos Lietuvos Respublikos saugaus eismo automobilių keliais įstatymo 27 straipsnio 7 dalyje nurodytos transporto priemonės.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

10. Transporto priemonę pakartotinai įregistruojant Lietuvos Respublikoje po to, kai ji buvo įregistruota užsienyje, taikomos tokios pat procedūros, kaip ir įregistruojant ją Lietuvos Respublikoje pirmą kartą.

11. Transporto priemonės registruojamos bet kuriame VĮ „Regitra“ filiale, nepriklausomai nuo transporto priemonės valdytojo gyvenamosios vietos ar buveinės adreso Lietuvos Respublikoje.

12. Dėl transporto priemonių registravimo transporto priemonių savininkai (transporto priemonių valdytojai) arba jų vardu veikiantys atstovai (toliau – pareiškėjai) gali kreiptis tiesiogiai atvykę į VĮ „Regitra“ filialą arba elektroninių ryšių priemonėmis, kurios leidžia tinkamai identifikuoti asmenį ir atlikti taisyklėse nustatytus transporto priemonių registracijos veiksmus elektroninėje erdvėje (toliau – elektroninių ryšių priemonės).

Tiesiogiai atvykę į VĮ „Regitra“ filialą pareiškėjai teikia materialiuose originaliuose objektuose (popieriuje, plastike ar kitoje medžiagoje) teisėtai užfiksuotą informaciją (toliau – originalūs dokumentai), o elektroninių ryšių priemonėmis besikreipiantys pareiškėjai teikia informacinių technologijų priemonėmis kompiuterio rinkmenoje sudarytus dokumentus (toliau – skaitmeniniai dokumentai), elektroninius dokumentus ir originalių dokumentų skaitmenines kopijas. Atskirais taisyklėse nurodytais atvejais originalius dokumentus privalo pateikti ir elektroninių ryšių priemonėmis besikreipiantys pareiškėjai.

Pareiškėjų pageidavimu, jų teikiami dokumentai, numerio ženklai už papildomą mokestį gali būti paimami, o transporto priemonės registracijos dokumentai ir numerio ženklai išduodami pareiškėjo nurodytu adresu. Tokios paslaugos suteikimo tvarką nustato VĮ „Regitra“ generalinis direktorius.

13. VĮ „Regitra“ informuoja policiją tais atvejais, kai:

13.1. pareiškėjas pageidauja registruoti transporto priemonę:

13.1.1. kurios variklis, jai ženklinti skirti numerio ženklai ar pati transporto priemonė yra įregistruoti Ieškomų transporto priemonių registre, Lietuvos nacionalinėje Šengeno informacinėje sistemoje ar Interpolo generalinio sekretoriato duomenų bazėje;

13.1.2. kurioje įmontuotos Ieškomų transporto priemonių registre, Lietuvos nacionalinėje Šengeno informacinėje sistemoje ar Interpolo generalinio sekretoriato duomenų bazėje įregistruotų transporto priemonių dalys;

13.2. transporto priemonės identifikavimo numeris, jo žymėjimo vieta, gamintojo identifikavimo plokštelė, kiti identifikavimo žymenys su juose įrašytais transporto priemonę identifikuojančiais duomenimis (toliau – transporto priemonės identifikavimo žymenys) turi taisymo ar klastojimo požymių;

13.3. pareiškėjas pateikia Ieškomų ir rastų numeruotų bei individualius požymius turinčių daiktų ir dokumentų registre, Lietuvos nacionalinėje Šengeno informacinėje sistemoje ar Interpolo generalinio sekretoriato duomenų bazėje įregistruotą arba taisymo, klastojimo žymių turintį dokumentą;

13.4. pareiškėjas yra įregistruotas Ieškomų asmenų, neatpažintų lavonų ir nežinomų bejėgių asmenų žinybiniame registre.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

14. Taisyklių 13.1–13.3 papunkčiuose nurodytais atvejais informavusi policiją, VĮ „Regitra“ nagrinėja pareiškėjų prašymus dėl transporto priemonių registravimo tik po teisėsaugos institucijų atliktų patikrinimų ar tyrimų (išskyrus atvejus, kai numerio ženklai ar dokumentai įregistruoti atitinkamame registre dėl to, kad yra pripažinti negaliojančiais). Taisyklių 13.1.1 papunktyje nurodytos transporto priemonės gali būti registruojamos tik po to, kai jos išregistruojamos iš Ieškomų transporto priemonių registro, Lietuvos nacionalinės Šengeno informacinės sistemos ir Interpolo generalinio sekretoriato duomenų bazės.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

15. VĮ „Regitra“ teikiamų paslaugų kainos nustatomos vadovaujantis Atlyginimo už viešąsias ir administracines paslaugas dydžio nustatymo kriterijų aprašu, patvirtintu Lietuvos Respublikos Vyriausybės 2015 m. rugpjūčio 5 d. nutarimu Nr. 826 „Dėl Atlyginimo už viešąsias ir administracines paslaugas dydžio nustatymo kriterijų aprašo patvirtinimo“ ir yra patvirtintos Lietuvos Respublikos vidaus reikalų ministro 2014 m. liepos 1 d. įsakymu Nr. 1V-450 „Dėl valstybės įmonės „Regitra“ teikiamų monopolinio pobūdžio paslaugų kainų“, o numerio ženklų su pareiškėjų pageidavimu sudarytais registracijos numerio deriniais ar pareiškėjų pasirinktais iš VĮ „Regitra“ numatomų skirti registracijos numerio derinių sąrašo išdavimo kainos tvirtinamos VĮ „Regitra“ generalinio direktoriaus įsakymu.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-828, 2017-12-05, paskelbta TAR 2017-12-05, i. k. 2017-19502

II SKYRIUS

VALSTYBINIS REGISTRACIJOS NUMERIS IR NUMERIO ŽENKLAI

16. Kiekvienai Lietuvos Respublikoje įregistruotai transporto priemonei skiriamas valstybinis registracijos numeris (toliau – registracijos numeris).

17. Lietuvos Respublikoje akredituotų ir reziduojančių užsienio valstybių diplomatinių atstovybių ir konsulinių įstaigų, tarptautinių organizacijų atstovybių, Europos Sąjungos, NATO, kitų tarptautinių organizacijų, institucijų ir įstaigų (toliau – atstovybės), jų personalo ir jų šeimos narių (toliau – personalo nariai), turinčių Užsienio reikalų ministerijos Valstybinio ir diplomatinio protokolo departamento išduotus galiojančius „A“, „B“ ir „E“ kategorijos akreditacijos pažymėjimus, vardu registruojamoms transporto priemonėms registracijos numeris skiriamas Lietuvos Respublikos užsienio reikalų ministro ir Lietuvos Respublikos vidaus reikalų ministro nustatyta tvarka, o, registruodama kitas transporto priemones, registracijos numerį, vadovaudamasi taisyklėmis, skiria VĮ „Regitra“.

18. Lietuvos Respublikoje įregistruotos transporto priemonės turi būti paženklintos numerio ženklais su juose įrašytais tai transporto priemonei skirtais registracijos numeriais. Numerio ženklai yra išduodami kartu su transporto priemonės registracijos dokumentais transporto priemonių registracijos procedūros pabaigoje.

Registracijos numeris skiriamas ir numerio ženklai išduodami atsižvelgiant į transporto priemonės valdytoją, transporto priemonės naudojimo paskirtį, kategoriją.

19. Išduodami šių tipų numerio ženklai:

19.1. bendrojo naudojimo;

19.2. skirti lengviesiems automobiliams taksi;

19.3. diplomatiniai, skirti transporto priemonėms, kurias teisėtais pagrindais valdo atstovybės ir jų personalo nariai, kuriems yra išduoti „A“ ir „B“ kategorijos akreditacijos pažymėjimai;

19.4. iš Lietuvos Respublikos išvežamų transporto priemonių, skirti laikinai įregistruojamoms iš Lietuvos Respublikоs išvežamoms Lietuvos Respublikoje arba užsienio šalyje galiojančios registracijos ar leidimo laikinai dalyvauti viešajame eisme neturinčioms transporto priemonėms, išskyrus galinguosius keturračius (toliau – iš Lietuvos Respublikos išvežamos transporto priemonės);

19.5. galingųjų keturračių;

19.6. istorinių transporto priemonių;

19.7. M ir N kategorijų transporto priemonių, kuriose sumontuota jėgos pavara, turinti bent vieną ne išorinį elektros energijos keitiklį su elektrine įkraunamąja energijos kaupimo sistema, kurią galima įkrauti iš išorės, ir duomenys apie šią transporto priemonių įrangą yra nurodyti kilmės, patvirtinimo dokumentuose, transporto priemonių gamintojų arba jų prekybos atstovų, sudariusių sutartis su VĮ „Regitra“ dėl transporto priemonių duomenų teikimo, išduotose pažymose ar transporto priemonių duomenų informacinėse sistemose (toliau – elektromobilis). Šio tipo numerio ženklai skiriami vietoj skirtinų bendrojo naudojimo tipo numerio ženklų, kai to pageidauja pareiškėjai.

Papunkčio pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

20. Pareiškėjų pageidavimu VĮ „Regitra“ registruotoms M, N1 kategorijų transporto priemonėms papildomai išduoda taisyklių 1 ir 2 prieduose nustatytus techninius reikalavimus atitinkančią lentelę su registracijos numeriu (toliau – lentelė). Lentelė yra skirta tvirtinti transporto priemonės gale gerai matomoje vietoje tais atvejais, kai prie transporto priemonės galinės dalies pritvirtintas dviratis (-čiai) uždengia numerio ženklą. Lentelė nepakeičia numerio ženklo ir negali būti naudojama vietoj jo. Lentelių išdavimo ir apskaitos tvarką nustato VĮ „Regitra“ generalinis direktorius.

21. Registruojamų transporto priemonių registracijos numeriai turi būti unikalūs (nesutampantys) ir sudaromi naudojant lotynišką abėcėlę (automatinėmis priemonėmis sudaromuose registracijos numeriuose naudojamos lietuvių kalbos abėcėlėje esančios lotyniškos raidės) ir arabiškus skaitmenis šia tvarka:

Punkto pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

21.1. registruojant M, N kategorijų transporto priemones, išskyrus taisyklių 21.2 ir 21.10 papunkčiuose nurodytus atvejus, registracijos numerį sudaro trijų raidžių ir trijų skaitmenų derinys;

21.2. taisyklių 19.7 papunktyje nurodyto tipo numerio ženkluose registracijos numerį sudaro dviejų raidžių ir keturių skaitmenų derinys; sudarant registracijos numerį pirmoji turi būti „E“ raidė;

Papunkčio pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

21.3. registruojant O kategorijos transporto priemones, registracijos numerį sudaro dviejų raidžių ir trijų skaitmenų derinys;

21.4. registruojant L1, L1e, L2, L2e, L6e kategorijų transporto priemones, registracijos numerį sudaro dviejų skaitmenų ir trijų raidžių derinys;

21.5. registruojant L3, L3e, L4, L4e, L5, L5e, L7e kategorijų transporto priemones, registracijos numerį sudaro trijų skaitmenų ir dviejų raidžių derinys;

21.6. registruojant istorines transporto priemones:

21.6.1. M ir N kategorijų transporto priemones registracijos numerį sudaro vienos raidės ir penkių skaitmenų derinys; sudarant registracijos numerį pirmoji turi būti „H“ raidė;

21.6.2. L kategorijų transporto priemones registracijos numerį sudaro vienos raidės ir keturių skaitmenų derinys; sudarant registracijos numerį paskutinė turi būti „H“ raidė;

21.7. registruojant lengvuosius automobilius taksi, registracijos numerį sudaro vienos raidės ir penkių skaitmenų derinys; sudarant registracijos numerį pirmoji turi būti „T“ raidė;

21.8. registruojant transporto priemones atstovybės ir jos personalo narių vardu, registracijos numerį sudaro šešių skaitmenų derinys, kuris sudaromas Lietuvos Respublikos užsienio reikalų ministro ir Lietuvos Respublikos vidaus reikalų ministro nustatyta tvarka;

21.9. registruojant iš Lietuvos Respublikos išvežamas:

21.9.1. M ir N ir O kategorijų transporto priemones registracijos numerį sudaro keturių skaitmenų ir dviejų raidžių derinys;

21.9.2. L kategorijų transporto priemones registracijos numerį sudaro keturių skaitmenų ir vienos raidės derinys;

21.10. registruojant M, N, O ir L kategorijų transporto priemones, kurioms skirtini bendrojo naudojimo tipo numerio ženklai, gali būti sudaromas pareiškėjo pageidaujamas registracijos numerio derinys (toliau – vardinis registracijos numeris); M, N kategorijų transporto priemonių vardinį registracijos numerį sudaro skaitmenų arba skaitmenų ir raidžių derinys nuo vieno iki šešių simbolių, o L ir O kategorijos transporto priemonių vardinį registracijos numerį sudaro skaitmenų arba skaitmenų ir raidžių derinys nuo vieno iki penkių simbolių;

21.11. registruojant galinguosius keturračius registracijos numerį sudaro dviejų raidžių ir dviejų skaitmenų derinys.

22. Vienai transporto priemonei ženklinti išduodamas vienas numerio ženklų rinkinys.

M ir N kategorijų transporto priemonėms ženklinti skirtų numerio ženklų rinkinį sudaro dvi plokštelės, O kategorijos transporto priemonėms ir galingiesiems keturračiams – viena plokštelė, o L kategorijos transporto priemonėms – viena arba dvi plokštelės. Numerio ženklų formatas parenkamas, atsižvelgiant į transporto priemonės patvirtinimą ir numerio ženklams tvirtinti transporto priemonių gamintojo įrengtų vietų matmenis. Tais atvejais, kai prarandama M, N ir L (kai numerio ženklų rinkinį sudaro dvi plokštelės) kategorijų transporto priemonių viena numerio ženklo plokštelė, pareiškėjo prašymu VĮ „Regitra“ išduoda prarastos numerio ženklo plokštelės dublikatą. Numerio ženklo plokštelės dublikatas vienam numerio ženklų rinkiniui išduodamas tik vieną kartą.

Punkto pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

23. Lietuvos Respublikoje įregistruotai transporto priemonei skirtas registracijos numeris keičiamas, kai:

23.1. taisyklėse nustatytais atvejais keičiami įregistruotų transporto priemonių registravimo duomenys, išduodant kito tipo numerio ženklus;

23.2. prarandamas numerio ženklų rinkinys;

23.3. transporto priemonės, kuriai skirtas registracijos numeris, valdytojas pageidauja jį pakeisti arba skirti kitai transporto priemonei (šiuo atveju pirmajai transporto priemonei skiriamas naujas registracijos numeris arba ji išregistruojama).

Papunkčio pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

24. Laikinai registruojamoms transporto priemonėms ženklinti skirtuose numerio ženkluose nurodomas transporto priemonės registracijos terminas.

25. Išduodamų numerio ženklų plokštelės turi atitikti taisyklių 1 priede nustatytus techninius reikalavimus.

26. Išduodami šių formatų numerio ženklai:

26.1. 1-ojo formato; šio formato numerio ženklai yra skirti M, N, O ir L kategorijų transporto priemonėms ženklinti; šio formato numerio ženkle registracijos numerio simbolių išdėstymas, numerio ženklo plokštelės matmenys ir dizainas turi atitikti taisyklių 2 priede nustatytus reikalavimus;

26.2. 2-ojo formato; šio formato numerio ženklai yra skirti M, N ir O kategorijų transporto priemonėms ženklinti; šio formato numerio ženkle registracijos numerio simbolių išdėstymas, numerio ženklo plokštelės matmenys ir dizainas turi atitikti taisyklių 3 priede nustatytus reikalavimus;

26.3. 3-iojo formato; šio formato numerio ženklai yra skirti L kategorijos transporto priemonėms (išskyrus L1, L1e, L2, L2e ir L6e kategorijų transporto priemones, kai skiriami bendrojo naudojimo, diplomatiniai ar istorinių transporto priemonių numerio ženklai) ir galingiesiems keturračiams ženklinti; šio formato numerio ženkle registracijos numerio simbolių išdėstymas, numerio ženklo plokštelės matmenys ir dizainas turi atitikti taisyklių 4 priede nustatytus reikalavimus;

Papunkčio pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

26.4. 4-ojo formato; šio formato numerio ženklai yra skirti L1, L1e, L2, L2e ir L6e kategorijų transporto priemonėms ženklinti; šio formato numerio ženkle registracijos numerio simbolių išdėstymas, numerio ženklo plokštelės matmenys ir dizainas turi atitikti taisyklių 5 priede nustatytus reikalavimus;

26.5. 5-ojo formato; šio formato numerio ženklai yra skirti L kategorijos transporto priemonėms (išskyrus L1, L1e, L2, L2e ir L6e kategorijų transporto priemones) ženklinti; šio formato numerio ženkle registracijos numerio simbolių išdėstymas, numerio ženklo plokštelės matmenys ir dizainas turi atitikti taisyklių 6 priede nustatytus reikalavimus;

27. 1-ojo formato numerio ženkluose naudojamas raidžių ir skaitmenų šriftas turi atitikti taisyklių 7 priede nustatytus reikalavimus, 2, 3, 5-ojo formato numerio ženkluose naudojamas šriftas turi atitikti taisyklių 8 priede nustatytus reikalavimus, o 4-ojo formato numerio ženkluose naudojamas šriftas turi atitikti taisyklių 9 priede nustatytus reikalavimus.

28. Iki 2014 m. liepos 1 d. registruotoms L kategorijos transporto priemonėms (išskyrus L1, L1e, L2, L2e ir L6e kategorijų transporto priemones) ženklinti išduoti 4-ojo formato numerio ženklai gali būti naudojami (be galimybės skirti juos kitoms transporto priemonėms ženklinti), kol nebus keičiamas registracijos numeris.

29. Neteko galios nuo 2019-08-01

Punkto naikinimas:

Nr. 1V-553, 2019-06-18, paskelbta TAR 2019-06-18, i. k. 2019-09763

Skyriaus pakeitimai:

Nr. 1V-690, 2017-10-09, paskelbta TAR 2017-10-09, i. k. 2017-15984

III SKYRIUS

TRANSPORTO PRIEMONĖS REGISTRACIJOS DOKUMENTAI

30. Baigusi transporto priemonių registracijos procedūrą, VĮ „Regitra“ išduoda šiuos originalius transporto priemonės registracijos dokumentus:

30.1. vidaus reikalų ministro patvirtintos formos transporto priemonės registracijos liudijimą (toliau – registracijos liudijimas);

30.2. VĮ „Regitra“ generalinio direktoriaus patvirtintos formos:

30.2.1. galingojo keturračio registracijos liudijimą (toliau – galingojo keturračio registracijos liudijimas), kai registruojami galingieji keturračiai;

30.2.2. transporto priemonės laikinos registracijos liudijimą (toliau – laikinos registracijos liudijimas), kai laikinai (ne ilgesniam kaip mėnesio laikotarpiui) registruojamos iš Lietuvos Respublikos išvežamos Lietuvos Respublikoje arba užsienio šalyje galiojančios registracijos ar leidimo laikinai dalyvauti viešajame eisme neturinčios transporto priemonės (išskyrus galinguosius keturračius).

31. Registracijos liudijime įrašomi transporto priemonių registro duomenys, išvardyti Motorinių transporto priemonių ir jų priekabų registracijos liudijimo blanko aprašyme ir privalomojoje formoje, patvirtintuose Lietuvos Respublikos vidaus reikalų ministro 2005 m. birželio 28 d. įsakymu Nr. 1V-204 „Dėl Motorinių transporto priemonių ir jų priekabų registracijos liudijimo blanko aprašymo ir privalomosios formos patvirtinimo“ (toliau – registracijos liudijimo blanko aprašymas). Registruojant transporto priemones, kurioms netaikomos transporto priemonių patvirtinimo procedūros, transporto priemones, kurių kilmės dokumentai atitinka nurodytus taisyklių 44.2.1.1, 44.2.1.2 ar 44.2.1.4 papunktyje, arba transporto priemones, kurios prieš tai buvo registruotos Lietuvos Respublikoje, įrašant transporto priemonės registracijos dokumente ne visus registracijos liudijimo blanko aprašyme išvardytus duomenis, įrašoma tiek duomenų, kiek jų yra įrašyta transporto priemonės kilmės arba patvirtinimo (kai pareiškėjas teikia taisyklių 441.2.1 papunktyje nurodytą patvirtinimo dokumentą) dokumente.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-423, 2017-06-12, paskelbta TAR 2017-06-12, i. k. 2017-09841

32. Galingojo keturračio registracijos liudijime įrašomi šie transporto priemonių registro duomenys:

32.1. valstybinis registracijos numeris;

32.2. gamybinė markė (gamintojo prekės pavadinimas);

32.3. komercinis pavadinimas;

32.4. identifikavimo numeris;

32.5. transporto priemonės valdytojo duomenys (kai transporto priemonė registruojama transporto priemonės valdytojo, kuris nėra transporto priemonės savininkas, vardu, ir transporto priemonės savininko adresas (fizinio asmens gyvenamosios vietos arba juridinio asmens buveinės) yra Europos Sąjungos valstybėje narėje, nurodomi ir transporto priemonės savininko arba pirmojo transporto priemonių registre įrašyto savininko duomenys):

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-423, 2017-06-12, paskelbta TAR 2017-06-12, i. k. 2017-09841

32.5.1. juridinio asmens kodas (kai transporto priemonės valdytojas (transporto priemonės savininkas) yra Juridinių asmenų registre įregistruotas juridinis asmuo) arba identifikavimo kodas Mokesčių mokėtojų registre (kai transporto priemonės valdytojas (transporto priemonės savininkas) nėra įregistruotas Juridinių asmenų registre ar Lietuvos Respublikos gyventojų registre, tačiau įregistruotas Mokesčių mokėtojų registre);

32.5.2. fizinio asmens vardas (-ai), pavardė (-ės) arba juridinio asmens pavadinimas;

32.5.3. fizinio asmens gyvenamosios vietos arba juridinio asmens buveinės adresas;

32.6. masė be krovinio (kg);

32.7. variklio darbinis tūris (cm3);

32.8. didžiausia naudingoji galia (kW, kai sūkiai min-1);

32.9. degalai (galios šaltinis);

32.10. spalva;

32.11. pirmosios registracijos Lietuvoje data (pirmojo duomenų įrašymo transporto priemonių registre data);

32.12. transporto priemonės registracijos jos valdytojo vardu:

32.12.1. numeris;

32.12.2. data;

32.13. laikinos transporto priemonės registracijos galiojimo pabaigos data (kai transporto priemonė įregistruojama laikinai);

32.14. galingojo keturračio registracijos liudijimo išdavimo data.

33. Laikinos registracijos liudijime įrašomi šie transporto priemonių registro duomenys:

33.1. valstybinis registracijos numeris;

33.2. gamybinė markė (gamintojo prekės pavadinimas);

33.3. komercinis pavadinimas;

33.4. identifikavimo numeris;

33.5. parengtos eksploatuoti transporto priemonės masė, kg (kai registruojama kroviniams gabenti skirta transporto priemonė ir šie duomenys yra įrašyti transporto priemonės kilmės dokumente);

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

33.6. didžiausia techniškai leidžiama pakrautos transporto priemonės masė, kg (kai registruojama kroviniams gabenti skirta transporto priemonė ir šie duomenys yra įrašyti transporto priemonės kilmės dokumente);

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

33.7. spalva;

33.8. transporto priemonės valdytojo duomenys (kai transporto priemonė registruojama transporto priemonės valdytojo, kuris nėra transporto priemonės savininkas, vardu, ir transporto priemonės savininko adresas (fizinio asmens gyvenamosios vietos arba juridinio asmens buveinės) yra Europos Sąjungos valstybėje narėje, nurodomi ir transporto priemonės savininko arba pirmojo transporto priemonių registre įrašyto savininko duomenys):

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-423, 2017-06-12, paskelbta TAR 2017-06-12, i. k. 2017-09841

33.8.1. juridinio asmens kodas (kai transporto priemonės valdytojas (transporto priemonės savininkas) yra Juridinių asmenų registre įregistruotas juridinis asmuo) arba identifikavimo kodas Mokesčių mokėtojų registre (kai transporto priemonės valdytojas (transporto priemonės savininkas) nėra įregistruotas Juridinių asmenų registre ar Lietuvos Respublikos gyventojų registre, tačiau įregistruotas Mokesčių mokėtojų registre);

33.8.2. fizinio asmens vardas (-ai), pavardė (-ės) arba juridinio asmens pavadinimas;

33.8.3. fizinio asmens gyvenamosios vietos arba juridinio asmens buveinės adresas;

33.9. transporto priemonės kilmės dokumento pavadinimas serija ir numeris;

33.10. šalies, kurioje išduotas transporto priemonės kilmės dokumentas, kodas;

33.11. pirmosios registracijos data arba transporto priemonės modelio metai (kai transporto priemonė buvo naudota, tačiau nebuvo registruota arba nėra galimybių nustatyti pirmosios registracijos datos);

33.12. pirmosios registracijos Lietuvoje data (jei yra galimybių nustatyti);

33.13. transporto priemonės registracijos jos valdytojo vardu:

33.13.1. numeris;

33.13.2. data;

33.14. laikinos transporto priemonės registracijos galiojimo pabaigos data;

33.15. laikinos registracijos liudijimo išdavimo data.

34. Laikinos registracijos liudijimas nepakeičia transporto priemonės kilmės dokumento ir yra naudojamas tik kaip jį papildantis dokumentas.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

35. Laikinos registracijos liudijime įrašyti duomenys tvirtinami VĮ „Regitra“ generalinio direktoriaus įgalioto darbuotojo parašu.

Punkto pakeitimai:

Nr. 1V-749, 2018-10-15, paskelbta TAR 2018-10-15, i. k. 2018-16196

36. Registruojant transporto priemonę, išduodamas vienas originalus transporto priemonės registracijos dokumentas.

Transporto priemonės registracijos dokumentai išduodami taisyklių VII ir VIII skyriuose nustatyta tvarka.

IV SKYRIUS

TRANSPORTO PRIEMONIŲ REGISTRACIJOS PAGRINDAI

37. Transporto priemonės registruojamos (išregistruojamos) pareiškėjų ir kitų duomenų teikėjų teikiamų duomenų, informacijos pagrindu.

Registruojant (išregistruojant) transporto priemones naudojami tie pareiškėjų pateikti duomenys ir informacija, kurių nėra kitų duomenų teikėjų tvarkomuose registruose, informacinėse sistemose ar duomenų bazėse (toliau – informacinės sistemos) arba kurių gauti tiesiai iš atitinkamų informacinių sistemų VĮ „Regitra“ neturi teisinio pagrindo. Jei pareiškėjų pateikti duomenys ir informacija prieštarauja esantiems informacinėse sistemose, vadovaujamasi pastarosiose esančiais duomenimis.

Taisymo ar klastojimo žymių turinčiuose dokumentuose užfiksuoti duomenys ar informacija nenaudojami.

38. Registruojant (išregistruojant) transporto priemones naudojami duomenys ir informacija, kuriuos pareiškėjai pagrindžia šiais dokumentais (originalių dokumentų skaitmeninėmis kopijomis):

38.1. VĮ „Regitra“ generalinio direktoriaus patvirtintos formos prašymu (toliau – prašymas);

38.2. pareiškėjo asmens tapatybę patvirtinančiu dokumentu (toliau – asmens dokumentas);

38.3. atstovavimą patvirtinančiu dokumentu;

38.4. transporto priemonės kilmės dokumentu;

38.5. transporto priemonės patvirtinimo dokumentu;

38.6. pareiškėjo prašyme pateiktą informaciją apie transporto priemonės valdymą patvirtinančiu dokumentu (toliau – informaciją apie transporto priemonės valdymą patvirtinantis dokumentas);

38.7. transporto priemonės valdytojo gyvenamosios vietos adresą Lietuvos Respublikoje patvirtinančiu dokumentu (toliau – gyvenamosios vietos adresą patvirtinantis dokumentas);

38.8. muitinės procedūrų atlikimą patvirtinančiu dokumentu;

38.9. kitais taisyklėse nurodytais dokumentais.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

39. VĮ „Regitra“ kreipiasi į Lietuvos Respublikos muitinę dėl išvados, ar tinkamai yra atliktos privalomos muitinės procedūros, kai Integruotoje muitinės informacinėje sistemoje reikiamų duomenų nėra, o pareiškėjai pateikia Europos Sąjungos muitų teritorijoje išduotą supaprastintą arba netinkamai užpildytą muitinės deklaraciją.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

40. Asmens dokumentu pripažįstamas galiojantis dokumentas, kuriame yra pareiškėjo vardas, pavardė, veido atvaizdas ir pareiškėjo parašas. Jei pareiškėjas yra Lietuvos Respublikos gyventojas (išskyrus Lietuvos Respublikoje gyvenančius užsieniečius), dokumentas turi būti išduotas:

40.1. Lietuvos Respublikos teritorinės policijos įstaigos migracijos tarnybos;

40.2. Lietuvos Respublikos policijos įstaigos arba VĮ „Regitra“ (kai dokumentas yra vairuotojo pažymėjimas);

40.3. Valstybės tarnybos departamento (kai dokumentas yra tarnybinis pasas);

40.4. Lietuvos Respublikos užsienio reikalų ministerijos (kai dokumentas yra diplomatinis pasas);

40.5. Lietuvos Respublikos diplomatinės atstovybės ar konsulinės įstaigos (kai dokumentas yra asmens grįžimo pažymėjimas);

40.6. Lietuvos Respublikos kardomojo kalinimo įstaigos (kai dokumentas yra pažymėjimas apie suimtojo paleidimą ir jame kaip kardomoji priemonė yra įrašytas dokumentų paėmimas).

41. Tais atvejais, kai asmeniui yra taikoma Lietuvos Respublikos baudžiamajame kodekse nustatyta kardomoji priemonė – dokumentų paėmimas, asmens tapatybę patvirtinančiu dokumentu pripažįstama paimto asmens dokumento kopija, patvirtinta Lietuvos Respublikos prokuratūros ar ikiteisminio tyrimo įstaigos. Kartu su minėto dokumento kopija turi būti pateikiama ir dokumento kopiją tvirtinusios institucijos (įstaigos) išduota pažyma apie kardomosios priemonės, dokumentų paėmimo, paskyrimą įtariamajam.

42. Lietuvos Respublikoje gyvenančio užsieniečio asmens tapatybę patvirtinančiu dokumentu pripažįstamas užsienyje išduoti piliečio pasas ar asmens tapatybės kortelė, kurių duomenys yra įrašyti Lietuvos Respublikos gyventojų registre, arba Lietuvos Respublikoje išduoti vairuotojo pažymėjimas ar leidimas gyventi Lietuvos Respublikoje.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-553, 2019-06-18, paskelbta TAR 2019-06-18, i. k. 2019-09763

43. Kai pareiškėjas yra transporto priemonės valdytojo (transporto priemonės savininko) atstovas, privalu pateikti Lietuvos Respublikos civilinio kodekso 2.132 straipsnio 2 dalies nuostatas atitinkantį atstovavimą patvirtinantį dokumentą, išskyrus atvejus, kai dokumentas yra sudarytas elektroninių ryšių priemonėmis.

Jei atstovas yra įgaliotas asmuo, jis turi pateikti Lietuvos Respublikos civilinio kodekso nustatyta tvarka įformintą įgaliojimą, kuriame nurodytas pavedimas konkretiems veiksmams atlikti. Fizinio asmens duotas įgaliojimas turi būti įregistruotas Įgaliojimų registre, o juridinio asmens – patvirtintas jo vadovo parašu ir juridinio asmens antspaudu (jeigu juridinis asmuo antspaudą privalo turėti).

44. Transporto priemonės kilmės dokumentais laikytini:

44.1. naujų transporto priemonių (kai transporto priemonės nebuvo registruotos ir (ar) naudotos) pardavėjų išduoti transporto priemonės valdymą patvirtinantys dokumentai;

Papunkčio pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

44.2. naudotų transporto priemonių:

44.2.1. Europos ekonominės erdvės (toliau – EEE) šalyse ar Šveicarijoje išduotas:

44.2.1.1. transporto priemonės registracijos liudijimas (kai šį dokumentą sudaro dvi dalys, transporto priemonėms registruoti teiktinos abi dokumento dalys);

44.2.1.2. kompetentingų institucijų išduotas transporto priemonės eksporto dokumentas arba kitas, transporto priemonės registraciją patvirtinantis dokumentas;

44.2.1.3. kompetentingų institucijų patvirtinimas, kad transporto priemonė buvo naudojama Šveicarijoje ar EEE šalyse, kuriose teisės aktai nenumato tokių transporto priemonių registracijos, transporto priemonės priklausė šalių ginkluotosioms pajėgoms, valstybės, savivaldybių institucijoms arba buvo naudotos uždarose teritorijose ir todėl nebuvo registruotos;

44.2.1.4. Europos Sąjungos atitikties ar individualaus patvirtinimo liudijimas (kai transporto priemonė buvo naudojama Šveicarijoje ar EEE šalyse, kuriose teisės aktai nenumato tokių transporto priemonių registracijos);

44.2.2. ne Šveicarijos ar EEE šalių (toliau – trečiųjų šalių) kompetentingų institucijų išduotas transporto priemonės registracijos liudijimas, transporto priemonės nuosavybės teisės pažymėjimas, transporto priemonės eksporto dokumentas arba kitas, transporto priemonės registraciją patvirtinantis dokumentas;

44.3. kompetentingų institucijų, įmonių išduotas transporto priemonių pardavimo pažymėjimas (kai realizuojamos valstybei priklausančios transporto priemonės), teismų ar teisėsaugos institucijų išduotas transporto priemonės kilmę patvirtinantis dokumentas.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

441. Transporto priemonės patvirtinimo dokumentu laikytinas:

441.1. naujos transporto priemonės (kai transporto priemonė nebuvo registruota ir (ar) naudota):

441.1.1. Europos Sąjungos atitikties liudijimas;

441.1.2. Lietuvos Respublikoje išduotas individualaus patvirtinimo liudijimas;

441.2. naudotos transporto priemonės:

441.2.1. patvirtinimo dokumentas, išduotas vadovaujantis taisyklių 5 punkte nurodyto teisės akto nustatyta tvarka, arba dokumentas, išduotas vadovaujantis Motorinių transporto priemonių ir jų priekabų gamybos ir perdirbimo bei motorinių transporto priemonių, priekabų, kurioms uždrausta dalyvauti viešajame eisme, remonto ir techninės ekspertizės reikalavimų ir atlikimo tvarkos, patvirtintos Valstybinės kelių transporto inspekcijos prie Susisiekimo ministerijos viršininko 2008 m. gruodžio 23 d. įsakymu Nr. 2B-515 „Dėl Motorinių transporto priemonių ir jų priekabų gamybos ir perdirbimo bei motorinių transporto priemonių, priekabų, kurioms uždrausta dalyvauti viešajame eisme, remonto ir techninės ekspertizės reikalavimų ir atlikimo tvarkos patvirtinimo“, nustatyta tvarka (kai yra pateikiamas taisyklių 44.2.1.3, 44.2.1.4, 44.2.2 ar 44.3 papunktyje nurodytas dokumentas);

441.2.2. taisyklių 44.2.1.1 ar 44.2.1.2 papunktyje nurodytas dokumentas (kai transporto priemonė buvo nuolat registruota EEE šalyje ar Šveicarijoje ir yra neperdirbta);

441.2.3. Europos Sąjungos atitikties ar individualaus patvirtinimo liudijimas (kai yra pateikiamas taisyklių 44.2.1.3, 44.2.1.4 ar 44.3 papunktyje nurodytas dokumentas ir transporto priemonė yra neperdirbta).

Papildyta punktu:

Nr. 1V-423, 2017-06-12, paskelbta TAR 2017-06-12, i. k. 2017-09841

45. Kai pagal taisyklių 5 punkte nurodytą teisės aktą transporto priemonės patvirtinimas neturi būti atliekamas, kartu su kilmės dokumentu pateikiamas:

45.1. Lietuvos automobilių sporto federacijos išduotas sportinio automobilio pasas, Lietuvos motociklų sporto federacijos išduotas sportinio motociklo pasas arba tarptautinių sporto federacijų išduotas sportinių transporto priemonių dokumentas, patvirtinantis, kad transporto priemonė skirta sportui (taikoma sportiniams automobiliams ir sportiniams motociklams);

45.2. Užsienio reikalų ministerijos Valstybinio ir diplomatinio protokolo departamento patvirtintas prašymas dėl motorinės transporto priemonės registravimo (taikoma transporto priemonėms, kurias teisėtai valdo ir (ar) naudoja Lietuvos Respublikoje akredituotos ir reziduojančios užsienio valstybių diplomatinės atstovybės, konsulinės įstaigos, tarptautinių organizacijų atstovybės, diplomatinių atstovybių diplomatinis personalas, administracinio ir techninio personalo nariai ir jų šeimos nariai (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika), konsulinių įstaigų etatiniai konsuliniai pareigūnai, konsuliniai darbuotojai ir jų šeimos nariai (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika), tarptautinių organizacijų atstovybių nariai ir jų šeimos nariai, kurie pagal tarptautinę teisę naudojasi diplomatinėmis privilegijomis ir imunitetais);

45.3. dokumentas, įrodantis, kad asmuo yra gyvenęs ne mažiau kaip trejus metus transporto priemonės kilmės šalyje (taikoma transporto priemonėms, kurias kaip savo turtą į Lietuvos Respubliką iš trečiųjų šalių įsivežė asmenys, gyvenę tose šalyse ne mažiau kaip trejus metus, bet ne daugiau kaip po vieną M1 ar N1 klasės ir L kategorijos transporto priemonę);

45.4. transporto priemonės valdytojo patvirtinimas raštu, kad jis verčiasi laidojimo paslaugų teikimu (taikoma transporto priemonėms (autokatafalkams), skirtoms mirusiųjų palaikams vežti ir turinčioms tam skirtą specialią įrangą).

45.5. Neteko galios nuo 2018-04-03

Papunkčio naikinimas:

Nr. 1V-252, 2018-03-30, paskelbta TAR 2018-03-30, i. k. 2018-04990

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

46. Informaciją apie transporto priemonės valdymą patvirtinantys dokumentai skirstomi į dvi grupes:

46.1. dokumentus, kai transporto priemonė valdoma nuosavybės teise (pirkimo–pardavimo, dovanojimo, mainų sutartys, mokėjimo sąskaita, sąskaita faktūra, paveldėjimo teisės liudijimas, teismo sprendimas ar kitas panašaus pobūdžio dokumentas);

46.2. dokumentus, kai transporto priemonė valdoma nuomos, panaudos, patikėjimo ar kitu teisėtu pagrindu (išperkamosios nuomos, veiklos nuomos, nuomos, panaudos, turto patikėjimo sutartys, teisę naudotis transporto priemone suteikiantis įgaliojimas ar kitas panašaus pobūdžio dokumentas).

47. VĮ „Regitra“ nevertina transporto priemonių valdymo pagrindų teisėtumo ir vadovaujasi pareiškėjų prašymuose nurodyta informacija apie transporto priemonės valdymo pagrindus.

Punkto pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

48. Kai transporto priemonės valdymo sandoris nebūna įformintas raštu, sandorį patvirtinantys dokumentai būna prarasti ar pareiškėjas informaciją apie transporto priemonės valdymą patvirtinančių dokumentų negali pateikti dėl kitų priežasčių, pareiškėjas privalo pateikti transporto priemonės valdytojo (transporto priemonės savininko) paaiškinimą raštu apie jų nepateikimo priežastis.

49. Gyvenamosios vietos adresą patvirtinantis dokumentas teikiamas tais atvejais, kai:

49.1. transporto priemonės valdytojas yra Gyvenamosios vietos deklaravimo įstatymo nustatyta tvarka:

49.1.1. nuo gyvenamosios vietos deklaravimo atleistas Lietuvos Respublikos gyventojas;

49.1.2. į gyvenamosios vietos nedeklaravusių asmenų apskaitą įtrauktas Lietuvos Respublikos gyventojas;

Punkto pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

49.2. transporto priemonės valdytojas yra laikinai Lietuvos Respublikoje gyvenantis, tačiau Lietuvos Respublikos gyventoju nelaikytinas asmuo.

50. Gyvenamosios vietos adresą patvirtinančiu dokumentu pripažįstamas:

50.1. valstybės įmonės Registrų centras išduotas dokumentas apie transporto priemonės valdytojui nuosavybės teise priklausančio gyvenamojo būsto arba gyvenamojo būsto išsinuomojimo fakto įregistravimą;

50.2. Gyvenamosios vietos deklaravimo įstatymo nustatyta tvarka gyvenamąją vietą deklaravusio asmens raštiškas sutikimas įregistruojamos transporto priemonės valdytojo duomenyse nurodyti jo gyvenamosios vietos adresą;

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

50.3. užsienio valstybės diplomatinės atstovybės, konsulinės įstaigos, Lietuvos Respublikoje akredituotos tarptautinės organizacijos atstovybės, Europos Sąjungos įstaigos ar Lietuvos Respublikos institucijos (kai prie jos yra akredituotas užsienio valstybės visuomenės informavimo priemonės atstovas (užsienietis) arba jo šeimos narys) raštiškas sutikimas įregistruojamos transporto priemonės valdytojo (atstovybėje, įstaigoje, institucijoje dirbančio darbuotojo) duomenyse nurodyti atstovybės (įstaigos, institucijos) buveinės adresą;

50.4. VĮ „Regitra“ generalinio direktoriaus patvirtintos formos deklaracija, kurioje transporto priemonės valdytojas nurodo ir patvirtina savo gyvenamosios vietos adresą.

Papildyta papunkčiu:

Nr. 1V-423, 2017-06-12, paskelbta TAR 2017-06-12, i. k. 2017-09841

501. Muitinės procedūrų atlikimą patvirtinantis dokumentas teikiamas tais atvejais, kai registruojama prieš tai neregistruota, nenaudota ir ne Europos Sąjungos muitų teritorijoje pagaminta arba prieš tai ne Europos Sąjungos muitų teritorijoje registruota ar naudota transporto priemonė ir muitinės procedūros būna atliktos ne Lietuvos Respublikoje, išskyrus taisyklių 54.2 papunktyje nustatytas išlygas, kai VĮ „Regitra“ netikrina, ar yra atliktos registruojamos transporto priemonės privalomos muitinės procedūros (išleidimo į laisvą apyvartą).

Muitinės procedūrų atlikimą patvirtinančiu dokumentu pripažįstama Europos Sąjungos muitų teritorijoje išduota muitinės deklaracija.

Papildyta punktu:

Nr. 1V-423, 2017-06-12, paskelbta TAR 2017-06-12, i. k. 2017-09841

51. Dokumentai, kurių duomenimis remiantis registruojamos transporto priemonės, pateikiami valstybine kalba. Užsienio šalių kalbomis pateikti dokumentai (išskyrus informaciją apie transporto priemonės valdymą patvirtinančius dokumentus, transporto priemonės patvirtinimo dokumentus ir taisyklių 44.2.1.1 bei 44.2.1.4 papunkčiuose nurodytus transporto priemonės kilmės dokumentus) turi būti išversti į lietuvių kalbą ir patvirtinti juos išvertusio vertėjo parašu (taip pat vertimų biuro antspaudu, jei vertimas atliktas vertimų biure).

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-828, 2017-12-05, paskelbta TAR 2017-12-05, i. k. 2017-19502

Nr. 1V-553, 2019-06-18, paskelbta TAR 2019-06-18, i. k. 2019-09763

52. Užsienyje išduoti dokumentai, kurie yra legalizuotini, turi būti teisės aktų nustatyta tvarka legalizuoti.

V SKYRIUS

PAREIŠKĖJŲ PRAŠYMŲ REGISTRUOTI TRANSPORTO PRIEMONES NAGRINĖJIMAS

53. Pareiškėjų prašymai įregistruoti transporto priemonę, pakeisti įregistruotos transporto priemonės registravimo duomenis, išregistruoti transporto priemonę (toliau – pareiškėjo prašymas) pateikiami raštu arba elektroninėmis ryšio priemonėmis. Pareiškėjų prašymai turi būti pasirašyti (elektroninių ryšių priemonėmis teikiamų prašymų pareiškėjai turi būti patvirtinę savo tapatybę per Elektroninių valdžios vartų portalą), juose turi būti nurodytas pareiškėjo adresas korespondencijai ir duomenys ryšiui palaikyti.

54. Nagrinėdama pareiškėjų prašymus VĮ „Regitra“ tikrina pareiškėjų tapatybę, nagrinėja pateiktus dokumentus (originalių dokumentų skaitmenines kopijas), duomenis, informaciją, atlieka transporto priemonės tapatumo nustatymo procedūras, tikrina, ar transporto priemonė, jos variklis, numerio ženklai, kuriais transporto priemonė yra paženklinta, pareiškėjas ir jo teikiami dokumentai nėra ieškomi policijos. Nagrinėdama pareiškėjų prašymus įregistruoti transporto priemonę arba pakeisti įregistruotos transporto priemonės registravimo duomenis VĮ „Regitra“ papildomai tikrina, ar:

54.1. yra pateikti transporto priemonės registravimui būtini duomenys;

54.2. atliktos registruojamos transporto priemonės privalomos muitinės procedūros (išleidimo į laisvą apyvartą), išskyrus taisyklių 64.1.4 papunktyje nurodytą laikino transporto priemonės registravimo atvejį ir atvejį, kai pareiškėjas pateikia taisyklių 44.1 papunktyje nurodytą Europos Sąjungos šalyse išduotą dokumentą, transporto priemonės patvirtinimas, privalomoji techninė apžiūra ir sumokėti valstybei nustatyti, su transporto priemone susiję, mokesčiai (pateikta garantija muitinei);

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

54.3. netaikomi apribojimai transporto priemonei dalyvauti viešajame eisme, ją valdyti, naudoti, ja disponuoti;

54.4. transporto priemonė yra apdrausta transporto priemonių valdytojų civilinės atsakomybės privalomuoju draudimu.

55. Pareiškėjų prašymai išnagrinėjami per 5 darbo dienas (jeigu pareiškėjui nereikia patikslinti ir (ar) papildyti duomenų). Išnagrinėjus pareiškėjo prašymą, priimamas sprendimas registruoti arba atsisakyti registruoti transporto priemonę.

Jei nagrinėjant pareiškėjo prašymą nustatoma, kad pateikti duomenys yra netikslūs ir (ar) neišsamūs, pareiškėjo prašymo nagrinėjimas sustabdomas. Pareiškėjas informuojamas apie jo prašymo nagrinėjimo sustabdymą ir paprašomas jo pateiktus duomenis patikslinti ir (ar) papildyti per 5 darbo dienas. Per nustatytą terminą pareiškėjui duomenis patikslinus ir (ar) papildžius, pareiškėjo prašymo nagrinėjimas tęsiamas ir pabaigiamas per 5 darbo dienas nuo patikslintų ir (ar) papildytų duomenų gavimo priimant sprendimą registruoti arba atsisakyti registruoti transporto priemonę. Jei per nustatytą terminą pareiškėjas duomenų nepatikslina ir (ar) nepapildo, priimamas sprendimas atsisakyti registruoti transporto priemonę.

56. Kai VĮ „Regitra“ sprendimui dėl transporto priemonės registravimo yra būtina patikslinti ir (ar) papildyti duomenis (gauti informaciją apie transporto priemonės statusą jos kilmės šalyje), susirašant su užsienio transporto priemonių registracijos įmonėmis, Lietuvos Respublikos ar užsienio atitinkamų informacinių sistemų tvarkytojais, kitais juridiniais asmenimis, pareiškėjų prašymai išnagrinėjami per 30 darbo dienų. Susirašinėjimas su užsienio juridiniais asmenimis pareiškėjo prašymu (jo pateiktiems duomenims patikslinti ir (ar) papildyti) vykdomas už vidaus reikalų ministro patvirtintą mokestį.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

57. Pareiškėjų prašymai nenagrinėjami, jei:

57.1. jie pateikti nesilaikant taisyklių 53 punkte nustatytų reikalavimų;

57.2. transporto priemonės nepristatomos jų autentiškumui patikrinti, kai taisyklių nustatytais atvejais tai privalu atlikti.

VI SKYRIUS

TRANSPORTO PRIEMONIŲ TAPATUMO NUSTATYMAS

58. Transporto priemonės tapatumo nustatymas yra pareiškėjo prašymo nagrinėjimo sudėtinė dalis ir yra atliekamas pirmiausia. Transporto priemonės tapatumo nustatymo procedūrą sudaro transporto priemonės kilmės šalies ir statuso jos kilmės šalyje nustatymas, transporto priemonės autentiškumo patikrinimas (toliau – transporto priemonės autentiškumo patikrinimas) ir (arba) transporto priemonės kilmės dokumentų autentiškumo patikrinimas, siekiant nustatyti, ar nėra atlikti neteisėti jų pakeitimai ir transporto priemonė yra laikytina transporto priemonių registro objektu.

59. Transporto priemonės autentiškumo patikrinimą privalu atlikti, kai:

59.1. transporto priemonė pirmą kartą registruojama Lietuvos Respublikoje, išskyrus tuos atvejus, kai transporto priemonė yra nauja, neregistruota ir įsigyta iš jos gamintojo arba jo prekybos atstovo, sudariusio sutartį su VĮ „Regitra“ dėl tokių transporto priemonių duomenų teikimo, ar tokią transporto priemonę jos gamintojas arba jo prekybos atstovas pirmą kartą registruoja savo vardu;

59.2. registruojami pasikeitę Lietuvos Respublikoje įregistruotos transporto priemonės duomenys;

59.3. transporto priemonė pakartotinai registruojama Lietuvos Respublikoje po to, kai ji buvo:

59.3.1. įregistruota užsienyje;

59.3.2. išregistruota taisyklių 92.8, 92.15–92.17 papunkčiuose nurodytais atvejais;

59.4. registruojama transporto priemonė po teisėsaugos institucijos atlikto tyrimo dėl taisyklių 13.1.1, 13.1.2 ar 13.2 papunkčiuose nurodytų atvejų yra grąžinta (perduota) jos valdytojui (savininkui);

59.5. registruojama transporto priemonė, kuri yra realizuota pagal Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisykles, patvirtintas Lietuvos Respublikos Vyriausybės 2004 m. gegužės 26 d. nutarimu Nr. 634 „Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, (toliau – Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklės) arba atitinkamą užsienio šalies tvarką;

59.6. transporto priemonių registre nėra duomenų apie iki transporto priemonių registro įsteigimo Lietuvos Respublikoje įregistruotą transporto priemonę.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

60. VĮ „Regitra“ transporto priemonės autentiškumo patikrinimą atlieka ir taisyklių 59 punkte nenumatytais transporto priemonės registravimo atvejais, jei to pageidauja pareiškėjas.

61. Transporto priemonės autentiškumo patikrinimas atliekamas VĮ „Regitra“ filialuose, tam skirtose ir atitinkamai pažymėtose vietose. Pareiškėjų pageidavimu, transporto priemonės autentiškumo patikrinimas už papildomą mokestį gali būti atliekamas transporto priemonių stovėjimo (saugojimo) vietose. Tokios paslaugos suteikimo tvarką nustato VĮ „Regitra“ generalinis direktorius.

Transporto priemonės autentiškumo patikrinimas gali būti atliekamas tik Lietuvos Respublikos teritorijoje.

62. Transporto priemonės autentiškumo patikrinimo metu VĮ „Regitra“ generalinio direktoriaus nustatyta tvarka jungiamasi prie transporto priemonės diagnostikos sistemos, naudojami transporto priemonės metalo, kitų dangų paviršiaus tyrinėjimui, dažų storio matavimui, kitoms, panašaus pobūdžio funkcijoms atlikti, skirti prietaisai, fotografuojama transporto priemonė, jos identifikavimo žymenys. Transporto priemonės autentiškumo patikrinimo metu transporto priemonės identifikavimo žymenys neturi būti pažeisti nei cheminėmis priemonėmis, nei mechaniniu būdu.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-958, 2019-11-29, paskelbta TAR 2019-11-29, i. k. 2019-19191

63. Transporto priemonės autentiškumui patikrinti parengta transporto priemonė turi būti paženklinta jos gamintojo arba kompetentingos institucijos suteiktu indentifikavimo numeriu ant kėbulo ar rėmo ir (arba) gamintojo identifikavimo plokštele (išskyrus tuos atvejus, kai Lietuvos Respublikoje įregistruotos identifikavimo žymenų neturinčios transporto priemonės). Gamintojo arba kompetentingos institucijos identifikavimo plokštelėje esantys įrašai ir (arba) identifikavimo numeris turi būti įžiūrimi (nesugadinti). Transporto priemonės identifikavimo žymenys, aplink juos esantis plotas turi būti švarūs, nepadengti jokiomis medžiagomis, išskyrus tas, kurios yra naudojamos transporto priemonės gamintojo arba kompetentingos institucijos.

Transporto priemonė turi būti visiškai sukomplektuota, transporto priemonės kėbulo (rėmo) laikančioji konstrukcija turi būti be lūžių ar deformacijų. Transporto priemonėje neturi būti keleivių ir gyvūnų, krovinių ar įrenginių, kurie trukdytų patikrinti transporto priemonės identifikavimo žymenų autentiškumą. Automobilvežiu atgabenta transporto priemonė prieš jos autentiškumo patikrinimą iš automobilvežio turi būti iškrauta.

VĮ „Regitra“ darbuotojas turi teisę atsisakyti atlikti transporto priemonės autentiškumo patikrinimą, jeigu šiame punkte išdėstyti reikalavimai nevykdomi.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-252, 2018-03-30, paskelbta TAR 2018-03-30, i. k. 2018-04990

VII SKYRIUS

TRANSPORTO PRIEMONIŲ ĮREGISTRAVIMAS

64. Transporto priemonės įregistruojamos neterminuotai, išskyrus atvejus, kai:

64.1. transporto priemonės valdytojas yra:

64.1.1. Lietuvos Respublikos gyventojas, kurio teisėtą buvimą Lietuvos Respublikoje riboja įstatymai ar kiti teisės aktai; šiuo atveju transporto priemonė įregistruojama asmens teisėto buvimo Lietuvos Respublikoje laikotarpiui;

64.1.2. laikinai Lietuvos Respublikoje gyvenantis, tačiau nelaikomas Lietuvos Respublikos gyventoju asmuo; šiuo atveju transporto priemonė įregistruojama ne ilgesniam kaip šešių mėnesių laikotarpiui;

Punkto pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

64.1.3. asmuo, kurio transporto priemonės valdymo terminas apribotas transporto priemonės valdymą patvirtinančiu dokumentu; šiuo atveju transporto priemonė įregistruojama jos valdymo laikotarpiui;

64.1.4. iš Lietuvos Respublikos išvežamą Lietuvos Respublikoje arba užsienio šalyje galiojančios registracijos ar leidimo laikinai dalyvauti viešajame eisme neturinčią transporto priemonę (išskyrus galinguosius keturračius) valdantis asmuo; šiuo atveju transporto priemonė įregistruojama ne ilgesniam kaip mėnesio laikotarpiui;

64.2. registruojama istorinė transporto priemonė, kurios paženklinimui išduodami istorinėms transporto priemonėms ženklinti skirti numerio ženklai; šiuo atveju transporto priemonė įregistruojama transporto priemonės vertintojų išvados dėl transporto priemonės pripažinimo istorine galiojimo laikotarpiui;

64.3. transporto priemonės savininkas ir valdytojas yra išregistruoti iš Juridinių asmenų registro (kai transporto priemonės savininkas ar valdytojas yra juridinis asmuo) arba mirę; šiuo atveju, iki bus įregistruotas naujas transporto priemonės savininkas, bet ne ilgesniam kaip vienų metų laikotarpiui nuo transporto priemonės savininko ir valdytojo išregistravimo iš Juridinių asmenų registro ar mirties aplinkybių nustatymo, registruojamas tik transporto priemonės valdytojas.

Papildyta papunkčiu:

Nr. 1V-278, 2019-03-20, paskelbta TAR 2019-03-20, i. k. 2019-04324

65. Laikino įregistravimo atvejais transporto priemonė įregistruojama pareiškėjo pageidaujamam laikotarpiui, kuris negali viršyti taisyklių 64 punkte nurodytų laikotarpių.

Jei transporto priemonė laikinai gali būti įregistruota keliems skirtingiems laikotarpiams, įregistruojama trumpiausiam iš galimų laikotarpių.

66. Pareiškėjai privalo kreiptis į VĮ „Regitra“ dėl transporto priemonių įregistravimo:

66.1. prieš pradedant jas eksploatuoti Lietuvos Respublikos viešajame eisme (kai transporto priemonės neregistruotos, išregistruotos arba užsienyje išduoti leidimai joms dalyvauti viešajame eisme yra sustabdyti);

66.2. per 30 dienų nuo to laiko, kai transporto priemonės pradeda dalyvauti Lietuvos Respublikos viešajame eisme (kai transporto priemonės yra įregistruotos užsienyje ir leidimai joms dalyvauti viešajame eisme nėra sustabdyti), išskyrus taisyklių 66.3 papunktyje nurodytus atvejus;

66.3. per 6 mėnesius nuo to laiko, kai transporto priemonės pradeda dalyvauti Lietuvos Respublikos viešajame eisme (kai transporto priemonės valdytojai atvyksta gyventi į Lietuvos Respubliką, o transporto priemonės yra įregistruotos jų vardu EEE šalyje ir leidimai joms dalyvauti viešajame eisme nėra sustabdyti).

67. Transporto priemonę įregistruoti pageidaujantis pareiškėjas VĮ „Regitra“ pateikia:

67.1. prašymą;

67.2. savo asmens dokumentą (kai pareiškėjas dokumentus teikia tiesiogiai atvykęs į VĮ „Regitra“ filialą);

67.3. atstovavimą patvirtinantį dokumentą (kai dokumentus teikia transporto priemonės valdytojo (transporto priemonės savininko) atstovas ir dokumentas yra sudarytas ne elektroninių ryšių priemonėmis);

67.4. transporto priemonės kilmės dokumentą (-us), išskyrus atvejus, kai transporto priemonė paskutinį kartą buvo įregistruota Lietuvos Respublikoje, įrašant duomenis transporto priemonių registre ir išduodant registracijos liudijimą arba galingojo keturračio registracijos liudijimą;

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-958, 2019-11-29, paskelbta TAR 2019-11-29, i. k. 2019-19191

67.41. transporto priemonės patvirtinimo dokumentą, išskyrus atvejus, kai transporto priemonė buvo nuolat registruota EEE šalyje ar Šveicarijoje, yra neperdirbta ir pareiškėjas pateikia taisyklių 44.2.1.1 ar 44.2.1.2 papunktyje nurodytą transporto priemonės kilmės dokumentą; kai transporto priemonė yra nauja, neregistruota ir įsigyta iš jos gamintojo arba jo prekybos atstovo, sudariusio sutartį su VĮ „Regitra“ dėl tokių transporto priemonių duomenų teikimo, ar tokią transporto priemonę jos gamintojas arba jo prekybos atstovas pirmą kartą registruoja savo vardu, pateikiama transporto priemonės patvirtinimo dokumento kopija, patvirtinta transporto priemonės gamintojo arba jo prekybos atstovo;

Papildyta papunkčiu:

Nr. 1V-423, 2017-06-12, paskelbta TAR 2017-06-12, i. k. 2017-09841

Papunkčio pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

67.5. informaciją apie transporto priemonės valdymą patvirtinantį dokumentą.

67.6. Neteko galios nuo 2019-08-01

Punkto naikinimas:

Nr. 1V-553, 2019-06-18, paskelbta TAR 2019-06-18, i. k. 2019-09763

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

68. Šiame punkte nurodytais atvejais kartu su taisyklių 67 punkte išvardytais dokumentais pareiškėjas pateikia:

68.1. Neteko galios nuo 2020-01-14

Punkto naikinimas:

Nr. 1V-25, 2020-01-13, paskelbta TAR 2020-01-13, i. k. 2020-00511

68.2. Užsienio valstybių diplomatinių atstovybių, konsulinių įstaigų, tarptautinių organizacijų atstovybių ir Europos Sąjungos įstaigų transporto priemonių registravimo tvarkos apraše, patvirtintame užsienio reikalų ministro ir vidaus reikalų ministro 2004 m. rugsėjo 29 d. įsakymu Nr. V-119 / 1V-317 „Dėl Užsienio valstybių diplomatinių atstovybių, konsulinių įstaigų, tarptautinių organizacijų atstovybių ir Europos Sąjungos įstaigų transporto priemonių registravimo tvarkos aprašo patvirtinimo“, nustatyta tvarka užpildytą prašymą dėl motorinės transporto priemonės registravimo (kai transporto priemones teisėtais pagrindais valdo Lietuvos Respublikoje akredituotos ir reziduojančios atstovybės, Europos Sąjungos įstaigos, atstovybių ar įstaigų nariai);

68.3. informacinių sistemų duomenis patikslinančius ir (ar) papildančius muitinės procedūrų (išleidimo į laisvą apyvartą), privalomosios techninės apžiūros atlikimą, transporto priemonės apdraudimą transporto priemonių valdytojų civilinės atsakomybės privalomuoju draudimu, transporto priemonės valdytojo gyvenamosios vietos adresą patvirtinančius dokumentus (kai atitinkamų duomenų nėra VĮ „Regitra“ naudojamose informacinėse sistemose);

68.4. teisėsaugos institucijos išduotą dokumentą apie nustatytus transporto priemonės identifikavimo žymenų pakeitimus ar klastojimą (kai transporto priemonės savininkas (transporto priemonės valdytojas) transporto priemonę įsigijo ar atgavo po teisėsaugos institucijos atlikto tyrimo);

68.5. VĮ „Regitra“ nurodytus kitus dokumentus, kurie gali būti reikšmingi VĮ „Regitra“ nustatant transporto priemonės tapatumą arba priimant sprendimą dėl transporto priemonės įregistravimo.

69. Neteko galios nuo 2017-09-01

Punkto naikinimas:

Nr. 1V-423, 2017-06-12, paskelbta TAR 2017-06-12, i. k. 2017-09841

70. Išnagrinėjusi pareiškėjo prašymą, VĮ „Regitra“ priima sprendimą dėl transporto priemonės įregistravimo.

Kai transporto priemonę įregistruoti pageidaujantis pareiškėjas kreipiasi elektroninėmis ryšio priemonėmis ir yra teiktini taisyklių 67.4 papunktyje nurodyti dokumentai, VĮ „Regitra“ priima sprendimą dėl transporto priemonės įregistravimo tik gavusi originalius dokumentus (išskyrus tuos atvejus, kai dokumentai buvo išduoti Lietuvos Respublikoje).

Kai registruojama istorinė transporto priemonė, ji turi būti pripažinta istorine transporto priemone Transporto priemonės pripažinimo istorine motorine transporto priemone tvarkos apraše, patvirtintame Valstybinės kelių transporto inspekcijos prie Susisiekimo ministerijos viršininko 2011 m. spalio 6 d. įsakymu Nr. 2B-368 „Dėl Transporto priemonės pripažinimo istorine motorine transporto priemone tvarkos aprašo patvirtinimo“, nustatyta tvarka ir jos duomenys turi būti įrašyti Lietuvos transporto saugos administracijos interneto svetainėje skelbiamame pripažintų istorinių motorinių transporto priemonių sąraše.

Kai transporto priemonė registruojama kaip lengvasis automobilis taksi, duomenys apie galiojantį leidimą vežti keleivius lengvuoju automobiliu taksi turi būti įrašyti Leidimų vežti keleivius už atlygį lengvaisiais automobiliais pagal užsakymą ir lengvaisiais automobiliais taksi išdavimo taisyklėse, patvirtintose Lietuvos Respublikos susisiekimo ministro 2011 m. gruodžio 9 d. įsakymu Nr. 3-768 „Dėl Leidimų vežti keleivius už atlygį lengvaisiais automobiliais pagal užsakymą ir lengvaisiais automobiliais taksi išdavimo taisyklių patvirtinimo“, nustatyta tvarka valstybės įmonės Registrų centro sukurtoje ir administruojamoje valstybės informacinėje sistemoje, skirtoje duomenims ir informacijai apie ūkio subjektams išduotas licencijas tvarkyti vienoje vietoje.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-252, 2018-03-30, paskelbta TAR 2018-03-30, i. k. 2018-04990

Nr. 1V-553, 2019-06-18, paskelbta TAR 2019-06-18, i. k. 2019-09763

Nr. 1V-25, 2020-01-13, paskelbta TAR 2020-01-13, i. k. 2020-00511

71. Priėmusi sprendimą įregistruoti transporto priemonę VĮ „Regitra“:

71.1. įrašo transporto priemonių registre arba patvirtina anksčiau transporto priemonių registre įrašytus transporto priemonės duomenis;

71.2. suteikia arba patvirtina anksčiau transporto priemonei suteiktą transporto priemonių registro objekto identifikavimo kodą;

71.3. įrašo transporto priemonių registre pareiškėjo, transporto priemonės valdytojo (transporto priemonės savininko), kitus, su transporto priemonės registravimu susijusius, duomenis;

71.4. grąžina pareiškėjui jo pateiktus originalius dokumentus (išskyrus taisyklių 111 punkte nurodytus dokumentus, kurie paimami saugoti VĮ „Regitra“ archyvuose, ir transporto priemonės registracijos dokumentus, kurie pareiškėjo pageidavimu už papildomą mokestį paimami saugoti VĮ „Regitra“ ir vėliau jam bus grąžinami);

71.5. išduoda pareiškėjui atitinkamą transporto priemonės registracijos dokumentą ir atitinkamo tipo bei formato numerio ženklus; kai transporto priemonė įregistruojama Lietuvos Respublikoje pakartotinai ir po išregistravimo Lietuvos Respublikoje nebuvo įregistruota užsienyje, gali būti paliekami anksčiau Lietuvos Respublikoje šiai transporto priemonei ženklinti išduoti numerio ženklai ir transporto priemonės registracijos dokumentas (jei jame įrašyti duomenys yra nepasikeitę arba nėra naujų įrašytinų duomenų).

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-423, 2017-06-12, paskelbta TAR 2017-06-12, i. k. 2017-09841

72. Laikinai įregistruojant transporto priemonę išduodamų transporto priemonės registracijos dokumento ir numerio ženklų galiojimo terminas sutampa su transporto priemonės laikino įregistravimo terminu.

73. Transporto priemonės laikino įregistravimo atvejais (išskyrus taisyklių 64.1.4 papunktyje nurodytą atvejį) anksčiau išduotieji užsienio valstybės numerio ženklai ir (arba) transporto priemonės registracijos dokumentai, kai išduodami nauji numerio ženklai ir (arba) transporto priemonės registracijos dokumentai, pareiškėjo pageidavimu už vidaus reikalų ministro patvirtintą mokestį gali būti saugomi VĮ „Regitra“.

Pasibaigus transporto priemonės laikino įregistravimo laikui, VĮ „Regitra“ saugoti užsienio valstybėje išduoti numerio ženklai ir (arba) transporto priemonės registracijos dokumentai grąžinami pareiškėjui.

Numerio ženklų ir (arba) transporto priemonės registracijos dokumentų saugojimo ir grąžinimo pareiškėjui tvarką nustato VĮ „Regitra“ generalinis direktorius.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-553, 2019-06-18, paskelbta TAR 2019-06-18, i. k. 2019-09763

74. Priėmusi sprendimą atsisakyti įregistruoti transporto priemonę VĮ „Regitra“:

74.1. įrašo transporto priemonių registre pareiškėjo ir kitus, su atsisakymu įregistruoti transporto priemonę susijusius, duomenis;

74.2. grąžina pareiškėjui jo pateiktus originalius dokumentus (išskyrus prašymą);

74.3. raštu arba elektroninėmis ryšio priemonėmis informuoja pareiškėją apie atsisakymą registruoti transporto priemonę.

VIII SKYRIUS

ĮREGISTRUOTŲ transporto priemonių registravimo DUOMENŲ KEITIMAS

75. Įregistruotų transporto priemonių registravimo duomenys keičiami šiais atvejais:

75.1. pasikeitus transporto priemonės valdytojui (kai transporto priemonė perduodama valdyti Lietuvos Respublikoje gyvenančiam asmeniui arba Lietuvos Respublikoje įregistruotai įmonei, įstaigai, organizacijai) arba transporto priemonės savininkui, kuris nėra transporto priemonės valdytojas;

75.2. pasikeitus transporto priemonės valdytojo arba transporto priemonės savininko, kuris nėra transporto priemonės valdytojas, duomenims;

75.3. pasikeitus transporto priemonės duomenims;

75.4. keičiant laikino įregistravimo laikotarpį;

75.5. keičiant registracijos numerį;

75.6. išduodant naują transporto priemonės registracijos dokumentą vietoj prarasto, sugadinto ar susidėvėjusio;

75.7. sustabdant leidimą transporto priemonei dalyvauti viešajame eisme;

75.8. panaikinant leidimo transporto priemonei dalyvauti viešajame eisme sustabdymą.

76. Pareiškėjai privalo kreiptis į VĮ „Regitra“ dėl įregistruotų duomenų keitimo:

76.1. praradę numerio ženklų rinkinį ar transporto priemonės registracijos dokumentą – nedelsdami;

Punkto pakeitimai:

Nr. 1V-690, 2017-10-09, paskelbta TAR 2017-10-09, i. k. 2017-15984

76.2. pasibaigus laikino įregistravimo laikui – prieš pradėdami toliau eksploatuoti transporto priemonę Lietuvos Respublikos viešajame eisme;

76.3. pasikeitus taisyklių 75.1–75.3 papunkčiuose nurodytiems duomenims – per 15 dienų nuo įregistruotų duomenų pasikeitimo, o tais atvejais, kai keičiasi transporto priemonės valdytojo, kurio vardu yra įregistruota 500 ir daugiau transporto priemonių, duomenys ar keičiasi transporto priemonių valdytojas – per 90 dienų nuo įregistruotų duomenų pasikeitimo (kai registruoti pasikeitusio transporto priemonės valdytojo (transporto priemonės savininko) duomenis į VĮ „Regitra“ kreipiasi buvusio ir naujo transporto priemonės valdytojo (transporto priemonės savininko) vardu veikiantys pareiškėjai, šie terminai taikomi tik buvusio transporto priemonės valdytojo (transporto priemonės savininko) vardu veikiančiam pareiškėjui; naujo transporto priemonės valdytojo (transporto priemonės savininko) vardu veikiantis pareiškėjas šiuo atveju privalo kreiptis ne vėliau kaip per 10 dienų po to, kai į VĮ „Regitra“ kreipėsi buvusio transporto priemonės valdytojo (transporto priemonės savininko) vardu veikiantis pareiškėjas).

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

77. Neteko galios nuo 2018-05-20

Punkto naikinimas:

Nr. 1V-828, 2017-12-05, paskelbta TAR 2017-12-05, i. k. 2017-19502

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

78. Registruoti pasikeitusio transporto priemonės valdytojo ir (ar) transporto priemonės savininko duomenis į VĮ „Regitra“ kreipiasi buvusio ir naujo transporto priemonės valdytojo (transporto priemonės savininko) vardu veikiantys pareiškėjai, išskyrus atvejus, kai:

78.1. keičiasi transporto priemonės valdytojas, o transporto priemonės savininkas lieka tas pats;

78.2. viena valstybės ar savivaldybės įmonė, įstaiga, organizacija transporto priemonę perduoda valdyti kitai valstybės ar savivaldybės įmonei, įstaigai, organizacijai;

78.3. naujas transporto priemonės valdytojas (transporto priemonės savininkas) transporto priemonę įgyja:

78.3.1. paveldėjimo teisės pagrindu;

78.3.2. notaro patvirtinto sandorio pagrindu;

78.3.3. teisėsaugos institucijos išduoto transporto priemonės valdymo pagrindą (įsigijimą) patvirtinančio dokumento pagrindu;

78.3.4. ją realizavus pagal Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisykles.

78.4. transporto priemonės valdytojo ir (ar) transporto priemonės savininko duomenys keičiasi juridinio asmens reorganizavimo atveju;

Papildyta punktu:

Nr. 1V-839, 2014-12-08, paskelbta TAR 2014-12-08, i. k. 2014-19111

78.5. transporto priemonė įregistruota laikinai taisyklių 64.1.4 papunktyje nurodytu atveju;

Papildyta punktu:

Nr. 1V-839, 2014-12-08, paskelbta TAR 2014-12-08, i. k. 2014-19111

78.6. transporto priemonės savininkas ir valdytojas yra išregistruoti iš Juridinių asmenų registro (kai transporto priemonės savininkas ar valdytojas yra juridinis asmuo) arba mirę, iki bus įregistruotas naujas transporto priemonės savininkas, registruojamas tik transporto priemonės valdytojas;

Papildyta papunkčiu:

Nr. 1V-278, 2019-03-20, paskelbta TAR 2019-03-20, i. k. 2019-04324

78.7. buvęs transporto priemonės valdytojas (transporto priemonės savininkas) miršta per taisyklių 76.3 papunktyje nustatytą terminą nesikreipęs į VĮ „Regitra“ dėl pasikeitusių transporto priemonės valdytojo (transporto priemonės savininko) duomenų registravimo.

Papildyta papunkčiu:

Nr. 1V-553, 2019-06-18, paskelbta TAR 2019-06-18, i. k. 2019-09763

79. Taisyklių 78.1–78.7 papunkčiuose nurodytais atvejais registruoti pasikeitusio transporto priemonės valdytojo (transporto priemonės savininko) duomenis į VĮ „Regitra“ kreipiasi naujo transporto priemonės valdytojo (transporto priemonės savininko) vardu veikiantys pareiškėjai.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-278, 2019-03-20, paskelbta TAR 2019-03-20, i. k. 2019-04324

Nr. 1V-553, 2019-06-18, paskelbta TAR 2019-06-18, i. k. 2019-09763

791. Registruoti pasikeitusio transporto priemonės valdytojo ir (ar) transporto priemonės savininko duomenis pageidaujantis, buvusio transporto priemonės valdytojo arba transporto priemonės savininko vardu veikiantis pareiškėjas VĮ „Regitra“ pateikia:

791.1. prašymą;

791.2. savo asmens dokumentą (kai pareiškėjas dokumentus teikia tiesiogiai atvykęs į VĮ „Regitra“ filialą);

791.3. atstovavimą patvirtinantį dokumentą (kai dokumentus teikia transporto priemonės savininko arba transporto priemonės valdytojo atstovas ir dokumentas yra sudarytas ne elektroninių ryšių priemonėmis);

791.4. informaciją apie naują transporto priemonės valdytoją ir (ar) transporto priemonės savininką.

Papildyta punktu:

Nr. 1V-423, 2017-06-12, paskelbta TAR 2017-06-12, i. k. 2017-09841

80. Registruoti pasikeitusius taisyklių 75.1–75.3 papunkčiuose nurodytus duomenis, pakeisti laikino įregistravimo laikotarpį, registracijos numerį ar gauti naują transporto priemonės registracijos dokumentą pageidaujantis pareiškėjas VĮ „Regitra“ pateikia:

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

80.1. prašymą;

80.2. savo asmens dokumentą (kai pareiškėjas dokumentus teikia tiesiogiai atvykęs į VĮ „Regitra“ filialą);

80.3. atstovavimą patvirtinantį dokumentą (kai dokumentus teikia transporto priemonės savininko (transporto priemonės valdytojo) atstovas ir dokumentas yra sudarytas ne elektroninių ryšių priemonėmis);

80.4. transporto priemonės kilmės dokumentą (-us), išskyrus atvejus, kai transporto priemonė yra įregistruota Lietuvos Respublikoje, išduodant registracijos liudijimą ar galingojo keturračio registracijos liudijimą;

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-553, 2019-06-18, paskelbta TAR 2019-06-18, i. k. 2019-09763

80.5. informaciją apie naujo transporto priemonės valdytojo (transporto priemonės savininko) transporto priemonės valdymą patvirtinantį dokumentą;

80.6. transporto priemonės patvirtinimo dokumentą (kai nustoja galioti transporto priemonės patvirtinimui taikyta išimtis arba kai pageidaujama registruoti pasikeitusius transporto priemonės duomenis ir jie yra pasikeitę dėl transporto priemonės perdirbimo);

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

80.7. dokumentą, pagal kurį nustatomas laikino įregistravimo laikotarpis (kai pageidaujama registruoti pasikeitusį transporto priemonės laikino įregistravimo laikotarpį).

80.8. Neteko galios nuo 2019-08-01

Punkto naikinimas:

Nr. 1V-553, 2019-06-18, paskelbta TAR 2019-06-18, i. k. 2019-09763

81. Taisyklių 68.1–68.5 papunkčiuose nurodytais atvejais pareiškėjas kartu su taisyklių 80 punkte išvardytais dokumentais pateikia taisyklių 68.1–68.5 papunkčiuose išvardytus dokumentus.

82. Neteko galios nuo 2017-09-01

Punkto naikinimas:

Nr. 1V-423, 2017-06-12, paskelbta TAR 2017-06-12, i. k. 2017-09841

83. Pareiškėjai vienu prašymu gali kreiptis dėl keleto taisyklių 75.1–75.6 papunkčiuose išvardytų transporto priemonės registravimo duomenų keitimo atvejų.

84. Neteko galios nuo 2018-05-20

Punkto naikinimas:

Nr. 1V-828, 2017-12-05, paskelbta TAR 2017-12-05, i. k. 2017-19502

85. Išnagrinėjusi pareiškėjo prašymą, VĮ „Regitra“ priima sprendimą dėl pasikeitusių (keičiamų) transporto priemonės registravimo duomenų registravimo.

Kai registruoti pasikeitusio transporto priemonės valdytojo (transporto priemonės savininko) duomenis į VĮ „Regitra“ kreipiasi buvusio ir naujo transporto priemonės valdytojo (transporto priemonės savininko) vardu veikiantys pareiškėjai, naujo transporto priemonės valdytojo (transporto priemonės savininko) vardu veikiančio pareiškėjo prašymas išnagrinėjamas po to, kai baigiamas nagrinėti buvusio transporto priemonės valdytojo (transporto priemonės savininko) vardu veikiančio pareiškėjo prašymas.

86. Priėmusi sprendimą registruoti pasikeitusius (keičiamus) transporto priemonės registravimo duomenis VĮ „Regitra“:

86.1. įrašo transporto priemonių registre pareiškėjo duomenis;

86.2. įrašo transporto priemonių registre arba patvirtina anksčiau transporto priemonių registre įrašytus transporto priemonės, jos valdytojo (savininko), kitus, su transporto priemonės registravimu susijusius, duomenis;

86.3. patvirtina anksčiau transporto priemonei suteiktą transporto priemonių registro objekto identifikavimo kodą;

86.4. grąžina pareiškėjui jo pateiktus originalius dokumentus (išskyrus taisyklių 111 punkte nurodytus dokumentus, kurie paimami saugoti VĮ „Regitra“ archyvuose, ir transporto priemonės registracijos dokumentus, kurie pareiškėjo pageidavimu už papildomą mokestį paimami saugoti VĮ „Regitra“ ir vėliau jam bus grąžinami);

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

86.5. išduoda pareiškėjui atitinkamą transporto priemonės registracijos dokumentą (kai keičiami buvusiame transporto priemonės registracijos dokumente įrašyti duomenys arba transporto priemonės registracijos dokumentas išduodamas vietoj prarasto, sugadinto ar susidėvėjusio) ir atitinkamo tipo bei formato numerio ženklus (kai keičiamas registracijos numeris); kai transporto priemonės registracijos dokumentas neišduodamas, pareiškėjo pageidavimu jam išrašoma VĮ „Regitra“ generalinio direktoriaus patvirtintos formos pažyma apie pasikeitusių (keičiamų) transporto priemonės registravimo duomenų registravimą.

87. Laikinai registruojant transporto priemonę, išduodamų transporto priemonės registracijos dokumento ir numerio ženklų galiojimo terminas sutampa su transporto priemonės laikino registravimo terminu.

Kai pratęsiamas transporto priemonės laikino registravimo terminas, išduodamas naujas transporto priemonės registracijos dokumentas, o numerio ženklai paliekami tie patys, tačiau juose nurodomas naujas jų galiojimo (transporto priemonės registracijos) terminas.

Transporto priemonės laikino registravimo atvejais arba registruojant transporto priemones Lietuvos Respublikoje akredituotų ir reziduojančių atstovybių, Europos Sąjungos įstaigų, atstovybių ar įstaigų narių vardu, yra taikomos taisyklių 73 punkto nuostatos.

88. Priėmusi sprendimą atsisakyti registruoti pasikeitusius (keičiamus) transporto priemonės registravimo duomenis, VĮ „Regitra“:

88.1. įrašo transporto priemonių registre arba patvirtina anksčiau transporto priemonių registre įrašytus pareiškėjo ir kitus, su atsisakymu registruoti pasikeitusius (keičiamus) transporto priemonės registravimo duomenis susijusius, duomenis;

88.2. grąžina pareiškėjui jo pateiktus originalius dokumentus (išskyrus prašymą);

88.3. raštu arba elektroninėmis ryšio priemonėmis informuoja pareiškėją apie atsisakymą registruoti pasikeitusius (keičiamus) transporto priemonės registravimo duomenis.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

89. VĮ „Regitra“ per 5 darbo dienas transporto priemonių registre įrašo duomenis apie leidimo transporto priemonei dalyvauti viešajame eisme sustabdymą, kai:

89.1. iš Lietuvos techninės apžiūros įmonių asociacijos gaunami duomenys, kad neatlikta transporto priemonės privalomoji techninė apžiūra;

89.2. iš Lietuvos Respublikos transporto priemonių draudikų biuro gaunami duomenys, kad transporto priemonė nedrausta transporto priemonių valdytojų civilinės atsakomybės privalomuoju draudimu;

89.3. iš Lietuvos Respublikos valstybinės mokesčių inspekcijos gaunami duomenys, kad nesumokėti valstybės nustatyti su transporto priemone ar jos dalyvavimu viešajame eisme susiję mokesčiai;

89.4. Neteko galios nuo 2017-09-01

Punkto naikinimas:

Nr. 1V-423, 2017-06-12, paskelbta TAR 2017-06-12, i. k. 2017-09841

Papildyta punktu:

Nr. 1V-839, 2014-12-08, paskelbta TAR 2014-12-08, i. k. 2014-19111

89.5. Neteko galios nuo 2017-09-01

Punkto naikinimas:

Nr. 1V-423, 2017-06-12, paskelbta TAR 2017-06-12, i. k. 2017-09841

Papildyta punktu:

Nr. 1V-839, 2014-12-08, paskelbta TAR 2014-12-08, i. k. 2014-19111

89.6. iš Juridinių asmenų registro arba iš Lietuvos Respublikos gyventojų registro gaunami duomenys apie transporto priemonės savininko ir valdytojo išregistravimą (kai transporto priemonės savininkas ar valdytojas yra juridinis asmuo) arba mirtį ir per 14 dienų nuo duomenų gavimo neįregistruojamas naujas transporto priemonės savininkas ar valdytojas.

Papildyta papunkčiu:

Nr. 1V-278, 2019-03-20, paskelbta TAR 2019-03-20, i. k. 2019-04324

891. Leidimo transporto priemonei dalyvauti viešajame eisme sustabdymo metu transporto priemonės numerio ženklai laikomi negaliojančiais.

Papildyta punktu:

Nr. 1V-828, 2017-12-05, paskelbta TAR 2017-12-05, i. k. 2017-19502

90. Neteko galios nuo 2017-09-01

Punkto naikinimas:

Nr. 1V-423, 2017-06-12, paskelbta TAR 2017-06-12, i. k. 2017-09841

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

91. VĮ „Regitra“ per 5 darbo dienas transporto priemonių registre įrašo duomenis apie leidimo transporto priemonei dalyvauti viešajame eisme sustabdymo (taisyklių 89.1–89.3 papunkčiuose nurodytais atvejais) panaikinimą, kai iš Lietuvos techninės apžiūros įmonių asociacijos, Lietuvos Respublikos transporto priemonių draudikų biuro ir (ar) Lietuvos Respublikos valstybinės mokesčių inspekcijos gaunami duomenys apie priežasčių, dėl kurių minėtas leidimas buvo sustabdytas, pašalinimą.

Leidimo transporto priemonei dalyvauti viešajame eisme sustabdymas (taisyklių 89.6 papunktyje nurodytu atveju) panaikinamas, kai transporto priemonių registre įregistruojamas naujas transporto priemonės valdytojas (transporto priemonės savininkas).

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-828, 2017-12-05, paskelbta TAR 2017-12-05, i. k. 2017-19502

Nr. 1V-278, 2019-03-20, paskelbta TAR 2019-03-20, i. k. 2019-04324

911. Neteko galios nuo 2018-05-20

Punkto naikinimas:

Nr. 1V-828, 2017-12-05, paskelbta TAR 2017-12-05, i. k. 2017-19502

Papildyta punktu:

Nr. 1V-839, 2014-12-08, paskelbta TAR 2014-12-08, i. k. 2014-19111

IX SKYRIUS

TRANSPORTO PRIEMONIŲ IŠREGISTRAVIMAS

92. Transporto priemonės išregistruojamos šiais atvejais:

92.1. pasikeitus transporto priemonės valdytojui, kai transporto priemonė perduodama valdyti užsienyje gyvenančiam asmeniui arba užsienyje įregistruotai įmonei, įstaigai, organizacijai;

92.2. jei naujo transporto priemonės valdytojo (transporto priemonės savininko) vardu veikiantis pareiškėjas per taisyklių 76.3 papunktyje nurodytą terminą nesikreipia į VĮ „Regitra“ dėl įregistruotų transporto priemonės registravimo duomenų keitimo;

92.3. transporto priemonės valdytojui išvykstant (išvykus) gyventi į užsienį ilgesniam kaip šešių mėnesių laikotarpiui ir išsivežant transporto priemonę;

92.4. Neteko galios nuo 2019-08-01

Punkto naikinimas:

Nr. 1V-553, 2019-06-18, paskelbta TAR 2019-06-18, i. k. 2019-09763

92.5. Neteko galios nuo 2019-08-01

Punkto naikinimas:

Nr. 1V-553, 2019-06-18, paskelbta TAR 2019-06-18, i. k. 2019-09763

92.6. baigus eksploatuoti transporto priemonę Lietuvos Respublikoje, nepasibaigus transporto priemonės laikino įregistravimo Lietuvos Respublikoje terminui;

92.7. pasibaigus transporto priemonės laikino įregistravimo terminui;

92.8. jei transporto priemonė pripažįstama netinkama eksploatuoti;

Punkto pakeitimai:

Nr. 1V-828, 2017-12-05, paskelbta TAR 2017-12-05, i. k. 2017-19502

92.9. Neteko galios nuo 2014-12-09

Punkto naikinimas:

Nr. 1V-839, 2014-12-08, paskelbta TAR 2014-12-08, i. k. 2014-19111

92.10. jei transporto priemonė perduodama (perduotina) realizuoti valstybei pagal Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisykles arba atitinkamą užsienio šalies tvarką;

Punkto pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

92.11. Neteko galios nuo 2019-11-05

Punkto naikinimas:

Nr. 1V-553, 2019-06-18, paskelbta TAR 2019-06-18, i. k. 2019-09763

Punkto pakeitimai:

Nr. 1V-650, 2014-09-30, paskelbta TAR 2014-09-30, i. k. 2014-13271

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-423, 2017-06-12, paskelbta TAR 2017-06-12, i. k. 2017-09841

92.12. Neteko galios nuo 2018-05-20

Punkto naikinimas:

Nr. 1V-828, 2017-12-05, paskelbta TAR 2017-12-05, i. k. 2017-19502

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

92.13. gavus oficialų EEE šalies ar kitos užsienio valstybės kompetentingos institucijos pranešimą (tarptautinės sutarties pagrindu) apie transporto priemonės konfiskavimą, įregistravimą ar baigimą eksploatuoti atitinkamoje valstybėje;

92.14. jei transporto priemonė tampa Lietuvos Respublikos taktinės ir logistinės paskirties transporto priemonių registro objektu;

92.15. jei transporto priemonė pavagiama, pagrobiama ar kitaip neteisėtai užvaldoma;

92.16. nustačius, kad transporto priemonė buvo įregistruota pažeidžiant taisyklių reikalavimus, esant suklastotam identifikavimo numeriui, suklastotų dokumentų ar neteisingų, netikslių duomenų, informacijos pagrindu;

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

92.17. nustačius, kad transporto priemonės identifikavimo numeris visiškai sutampa su registruojamos kitos transporto priemonės, kurios tapatumas nekelia abejonių, identifikavimo numeriu (šiuo atveju daroma prielaida, kad išregistruojamos transporto priemonės identifikavimo numeris yra suklastotas arba įrašytas neteisingai);

92.18. kitais atvejais, kai to pageidauja pareiškėjas.

93. Transporto priemonės išregistruojamos, kai kreipėsi pareiškėjas (taisyklių 92.1, 92.3, 92.6, 92.8, 92.10, 92.14, 92.15 ir 92.18 papunkčiuose nurodytais atvejais), kitų duomenų teikėjų pateiktų duomenų, informacijos pagrindu (taisyklių 92.8, 92.10, 92.13–92.17 papunkčiuose nurodytais atvejais) arba transporto priemonių registro duomenų pagrindu (taisyklių 92.2 ir 92.7 papunkčiuose nurodytais atvejais).

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-828, 2017-12-05, paskelbta TAR 2017-12-05, i. k. 2017-19502

Nr. 1V-553, 2019-06-18, paskelbta TAR 2019-06-18, i. k. 2019-09763

Nr. 1V-958, 2019-11-29, paskelbta TAR 2019-11-29, i. k. 2019-19191

94. Pareiškėjas dėl transporto priemonės išregistravimo į VĮ „Regitra“ privalo kreiptis per 30 dienų nuo taisyklių 92.1, 92.3, 92.6 ir 92.8 papunkčiuose nustatytų transporto priemonės išregistravimo pagrindų atsiradimo dienos.

95. Išregistruoti transporto priemonę pageidaujantis pareiškėjas (kai transporto priemonė išregistruojama taisyklių 92.8 papunktyje nurodytu atveju, pareiškėju gali būti ir transporto priemonę apdoroti priėmusios įmonės atstovas) VĮ „Regitra“ pateikia:

95.1. prašymą;

95.2. savo asmens dokumentą (kai pareiškėjas dokumentus teikia tiesiogiai atvykęs į VĮ „Regitra“ filialą);

95.3. atstovavimą patvirtinantį dokumentą (kai dokumentus teikia transporto priemonės valdytojo (transporto priemonės savininko) ar transporto priemonę apdoroti priėmusios įmonės atstovas ir dokumentas yra sudarytas ne elektroninių ryšių priemonėmis);

95.4. informaciją apie naują transporto priemonės valdytoją ir (ar) transporto priemonės savininką (kai transporto priemonė išregistruojama taisyklių 92.1 papunktyje nurodytu atveju);

Punkto pakeitimai:

Nr. 1V-114, 2019-02-04, paskelbta TAR 2019-02-04, i. k. 2019-01620

95.5. aplinkos ministro nustatyta tvarka išduotą eksploatuoti netinkamos transporto priemonės sunaikinimo pažymėjimą (kai transporto priemonė išregistruojama taisyklių 92.8 papunktyje nurodytu atveju, yra M1 arba N1 klasės ir eksploatuoti netinkama pripažinta po 2004 m. gegužės 1 d.);

Punkto pakeitimai:

Nr. 1V-828, 2017-12-05, paskelbta TAR 2017-12-05, i. k. 2017-19502

95.6. kreipimąsi į policiją dėl transporto priemonės vagystės, pagrobimo ar kitokio neteisėto užvaldymo patvirtinantį dokumentą (taisyklių 92.15 papunktyje nurodytu transporto priemonės išregistravimo atveju, kai transporto priemonė pavagiama, pagrobiama ar kitaip neteisėtai užvaldoma užsienyje);

95.7. Neteko galios nuo 2019-08-01

Punkto naikinimas:

Nr. 1V-553, 2019-06-18, paskelbta TAR 2019-06-18, i. k. 2019-09763

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

95.8. Neteko galios nuo 2019-08-01

Punkto naikinimas:

Nr. 1V-553, 2019-06-18, paskelbta TAR 2019-06-18, i. k. 2019-09763

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-690, 2017-10-09, paskelbta TAR 2017-10-09, i. k. 2017-15984

96. Neteko galios nuo 2017-09-01

Punkto naikinimas:

Nr. 1V-423, 2017-06-12, paskelbta TAR 2017-06-12, i. k. 2017-09841

97. Kai netinkama eksploatuoti transporto priemonė priduodama sunaikinti neiškomplektuota, kaip metalo laužas ar parduodama dalimis užsienyje, vietoj taisyklių 95.5 papunktyje nurodyto dokumento pareiškėjas gali pateikti transporto priemonės pridavimą (pardavimą) transporto priemonių surinkimo (apdorojimo) įmonei užsienyje patvirtinantį dokumentą.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

98. Kai pareiškėjas pageidauja išregistruoti po 2004 m. gegužės 1 d. eksploatuoti netinkama pripažintą M1 arba N1 klasės transporto priemonę, bet negali pateikti taisyklių 95.5 papunktyje nurodyto dokumento, nes transporto priemonė yra išardyta dalimis arba yra kitų priežasčių, dėl kurių eksploatuoti netinkamų transporto priemonių surinkimo (apdorojimo) įmonė nepriima transporto priemonės, ji gali būti išregistruojama pareiškėjui pateikus transporto priemonės savininko (transporto priemonės valdytojo) paaiškinimą raštu apie taisyklių 95.5 papunktyje nurodyto dokumento nepateikimo priežastis.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

99. Kai transporto priemonė išregistruojama taisyklių 92.18 papunktyje nurodytu atveju, pareiškėjas privalo nurodyti transporto priemonės išregistravimo priežastį.

100. Išnagrinėjusi pareiškėjo prašymą, VĮ „Regitra“ priima sprendimą dėl transporto priemonės išregistravimo.

Punkto pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

101. Priėmusi sprendimą išregistruoti transporto priemonę VĮ „Regitra“:

101.1. įrašo pareiškėjo ir kitus, su transporto priemonės išregistravimu susijusius, duomenis transporto priemonių registre;

101.2. grąžina pareiškėjui jo pateiktus originalius dokumentus (išskyrus taisyklių 111 punkte nurodytus dokumentus, kurie paimami saugoti VĮ „Regitra“ archyvuose).

102. Pareiškėjo pageidavimu jam išrašoma VĮ „Regitra“ generalinio direktoriaus patvirtintos formos pažyma apie transporto priemonės išregistravimą.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-423, 2017-06-12, paskelbta TAR 2017-06-12, i. k. 2017-09841

103. Priėmusi sprendimą atsisakyti išregistruoti transporto priemonę, VĮ „Regitra“:

103.1. įrašo transporto priemonių registre arba patvirtina anksčiau transporto priemonių registre įrašytus pareiškėjo ir kitus, su atsisakymu išregistruoti transporto priemonę susijusius, duomenis;

103.2. grąžina pareiškėjui jo pateiktus originalius dokumentus (išskyrus prašymą);

103.3. raštu arba elektroninėmis ryšio priemonėmis informuoja pareiškėją apie atsisakymą išregistruoti transporto priemonę.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

104. VĮ „Regitra“ duomenų teikėjų (išskyrus pareiškėjus) pateiktų duomenų, informacijos pagrindu transporto priemones išregistruoja per 5 darbo dienas, o transporto priemonių registro duomenų pagrindu – per vieną darbo dieną.

105. Neteko galios nuo 2017-09-01

Punkto naikinimas:

Nr. 1V-423, 2017-06-12, paskelbta TAR 2017-06-12, i. k. 2017-09841

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

106. Taisyklių 92.8, 92.16 ir 92.17 papunkčiuose nurodytais transporto priemonės išregistravimo atvejais (išskyrus atvejus, kai transporto priemonė išregistruojama kreipiantis pareiškėjui) VĮ „Regitra“ informuoja transporto priemonės valdytoją (transporto priemonės savininką) raštu arba elektroninėmis ryšio priemonėmis apie transporto priemonės išregistravimą.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-828, 2017-12-05, paskelbta TAR 2017-12-05, i. k. 2017-19502

Nr. 1V-553, 2019-06-18, paskelbta TAR 2019-06-18, i. k. 2019-09763

107. Kai duomenų teikėjai VĮ „Regitra“ pateikia duomenis apie išregistruotų transporto priemonių perdavimą valdyti naujiems transporto priemonių valdytojams (transporto priemonės savininkams) ar duomenis apie eksploatuoti netinkamų transporto priemonių sunaikinimą, duomenys įrašomi transporto priemonių registro duomenų bazės archyve.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

1071. Taisyklių 92.8 papunktyje nurodytu transporto priemonės išregistravimo atveju leidimas jai dalyvauti viešajame eisme panaikinamas.

Papildyta punktu:

Nr. 1V-828, 2017-12-05, paskelbta TAR 2017-12-05, i. k. 2017-19502

108. Neteko galios nuo 2014-12-09

Punkto naikinimas:

Nr. 1V-839, 2014-12-08, paskelbta TAR 2014-12-08, i. k. 2014-19111

X SKYRIUS

BAIGIAMOSIOS NUOSTATOS

109. VĮ „Regitra“ priimti sprendimai per 30 dienų gali būti skundžiami VĮ „Regitra“ generaliniam direktoriui, o VĮ „Regitra“ generalinio direktoriaus sprendimai – teismui Lietuvos Respublikos administracinių bylų teisenos įstatymo nustatyta tvarka.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

110. Dokumentai ir (ar) jų kopijos, kurių pagrindu registruojamos transporto priemonės, saugomi VĮ „Regitra“ archyvuose pagal transporto priemonių registravimo procedūrų atlikimo vietą ir (ar) elektroniniame archyve teisės aktų nustatytą laikotarpį.

VĮ „Regitra“ per du mėnesius praneša EEE šalyse transporto priemonės registracijos liudijimus išdavusioms institucijoms apie paimtus transporto priemonės registracijos liudijimus.

EEE šalyse išduoti transporto priemonės registracijos liudijimai juos išdavusių institucijų prašymu grąžinami to prašančioms institucijoms.

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

111. VĮ „Regitra“ archyvuose saugomi šie originalūs dokumentai:

111.1. transporto priemonės kilmės dokumentai, vietoj kurių išduodamas registracijos liudijimas ar galingojo keturračio registracijos liudijimas (išskyrus taisyklių 44.1 papunktyje nurodytą dokumentą, registracijos liudijimus, galingojo keturračio registracijos liudijimus, atvejus, kai transporto priemonė įregistruojama Lietuvos Respublikoje akredituotos ir reziduojančios atstovybės, Europos Sąjungos įstaigos, atstovybės ar įstaigos nario vardu arba buvo įregistruotos Lietuvos Respublikos diplomatinės atstovybės ar jos nario vardu ir taisyklėse nustatytus atvejus, kai transporto priemonės registracijos dokumentai pareiškėjo pageidavimu už vidaus reikalų ministro patvirtintą mokestį saugomi VĮ „Regitra“ ir vėliau jam grąžinami);

Punkto pakeitimai:

Nr. 1V-423, 2017-06-12, paskelbta TAR 2017-06-12, i. k. 2017-09841

Nr. 1V-553, 2019-06-18, paskelbta TAR 2019-06-18, i. k. 2019-09763

Nr. 1V-958, 2019-11-29, paskelbta TAR 2019-11-29, i. k. 2019-19191

111.2. tiesiogiai į VĮ „Regitra“ filialą atvykusių pareiškėjų pateikti:

111.2.1. prašymai;

111.2.2. vienkartiniai atstovavimą patvirtinantys dokumentai ir kiti, VĮ „Regitra“ skirti arba specialiai transporto priemonių registravimo procedūroms atlikti surašyti, dokumentai;

111.3. duomenų teikėjų (išskyrus pareiškėjus) pateikti dokumentai.

112. VĮ „Regitra“ elektroniniame archyve saugomi:

112.1. elektroninių ryšių priemonėmis pareiškėjų ir kitų duomenų teikėjų pateikti dokumentai;

112.2. VĮ „Regitra“ archyvuose saugomų originalių dokumentų skaitmeninės kopijos;

112.3. išnagrinėjus pareiškėjų prašymus grąžinamų pareiškėjams jų pateiktų dokumentų (išskyrus Lietuvos Respublikoje išduotus asmens dokumentus) skaitmeninės kopijos;

112.4. pareiškėjams VĮ „Regitra“ pateikta informacija apie priimtus sprendimus atsisakyti registruoti transporto priemonę, pasikeitusius (keičiamus) transporto priemonės registravimo duomenis, išregistruoti transporto priemonę.

113. Numerio ženklai ir (arba) transporto priemonės registracijos dokumentai, vietoj kurių VĮ „Regitra“ išduoda naujus, pripažįstami negaliojančiais nuo naujų numerio ženklų ir (arba) transporto priemonės registracijos dokumentų duomenų įregistravimo transporto priemonių registre dienos.

Išregistravus transporto priemones, numerio ženklai, kurie buvo išduoti transporto priemonėms ženklinti, pripažįstami negaliojančiais nuo transporto priemonių išregistravimo dienos, o išregistravus transporto priemones taisyklių 92.16 ir 92.17 papunkčiuose nurodytais atvejais, negaliojančiais pripažįstami ir transporto priemonės registracijos dokumentai.

Prarasti numerio ženklai, transporto priemonės registracijos dokumentai pripažįstami negaliojančiais nuo tos dienos, kai pareiškėjai praneša VĮ „Regitra“ apie jų praradimą.

Informacija apie negaliojančius numerio ženklus, transporto priemonės registracijos dokumentus pateikiama policijai.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

Nr. 1V-553, 2019-06-18, paskelbta TAR 2019-06-18, i. k. 2019-09763

114. VĮ „Regitra“ priima pareiškėjų grąžinamus negaliojančius numerio ženklus (išskyrus nurodytus taisyklių 891 punkte), transporto priemonės registracijos dokumentus ir juos sunaikina (perduoda sunaikinti).

Punkto pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

Nr. 1V-958, 2019-11-29, paskelbta TAR 2019-11-29, i. k. 2019-19191

115. Surasti, kompetentingų Lietuvos Respublikos ir (arba) užsienio institucijų paimti ar kitokiais būdais įgyti ir pagal tiesioginę paskirtį nenaudojami numerio ženklai, transporto priemonės registracijos dokumentai grąžinami VĮ „Regitra“.

Grąžinti numerio ženklai ir transporto priemonės registracijos dokumentai, jei jų vietoje neišduoti nauji numerio ženklai ar transporto priemonės registracijos dokumentai, per vieną mėnesį gali būti perduoti asmenims (jų atstovams), kuriems jie buvo išduoti, jei pastarieji kreipiasi į VĮ „Regitra“.

Punkto pakeitimai:

Nr. 1V-839, 2014-12-08, paskelbta TAR 2014-12-08, i. k. 2014-19111

116. Parengti išduoti, bet pareiškėjų neatsiimti numerio ženklai ir (arba) transporto priemonės registracijos dokumentai saugomi šešis mėnesius.

Kai taisyklėse arba VĮ „Regitra“ generalinio direktoriaus nustatytais atvejais baigiasi numerio ženklų, transporto priemonės registracijos dokumentų saugojimo VĮ „Regitra“ laikas, jie pripažįstami negaliojančiais ir sunaikinami (perduodami sunaikinti).

Punkto pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

Nr. 1V-958, 2019-11-29, paskelbta TAR 2019-11-29, i. k. 2019-19191

117. Taisyklių 114 ir 115 punktuose nurodytais atvejais numerio ženklus, transporto priemonės registracijos dokumentus VĮ „Regitra“ grąžinantys asmenys aptarnaujami VĮ „Regitra“ generalinio direktoriaus nustatyta tvarka.

Punkto pakeitimai:

Nr. 1V-553, 2019-06-18, paskelbta TAR 2019-06-18, i. k. 2019-09763

118. VĮ „Regitra“ sudaro galimybę transporto priemonės savininkui ir (ar) transporto priemonės valdytojui viešojo intereso užtikrinimo ir galimybės transporto priemonei dalyvauti Lietuvos Respublikos viešajame eisme pasitikrinimo tikslais elektroninių ryšių priemonėmis leidžiamosios kreipties būdu peržiūrėti šiuos transporto priemonės duomenis ir informaciją: registracijos numerį, numerio ženklo (-ų) statusą (galiojantis / negaliojantis), pirmosios registracijos datą arba transporto priemonės modelio metus, transporto priemonės identifikavimo ir techninius duomenis, transporto priemonės registracijos dokumento tipą ir statusą (galiojantis / negaliojantis), transporto priemonių valdytojų civilinės atsakomybės privalomojo draudimo galiojimo požymį (galiojantis / negaliojantis), privalomosios techninės apžiūros galiojimo požymį (galiojantis / negaliojantis) ir galiojimo pabaigos datą, žymas apie apribojimus.

Punkto pakeitimai:

Nr. 1V-828, 2017-12-05, paskelbta TAR 2017-12-05, i. k. 2017-19502

119. VĮ „Regitra“ elektroninėmis ryšio priemonėmis teikia informaciją to pageidaujantiems transporto priemonių savininkams ir (ar) transporto priemonių valdytojams apie jų valdomų transporto priemonių įregistravimą, registravimo duomenų keitimą (numatomą keitimą) ar išregistravimą (numatomą išregistravimą), kai transporto priemonių registravimo procedūros atliekamos jiems nedalyvaujant.

Papildyta punktu:

Nr. 1V-423, 2017-06-12, paskelbta TAR 2017-06-12, i. k. 2017-09841

______________________

Motorinių transporto priemonių ir jų priekabų registravimo taisyklių

1 priedas

VALSTYBINIO NUMERIO ŽENKLŲ PLOKŠTELIŲ BENDRIEJI TECHNINIAI REIKALAVIMAI

1. Bendrojo naudojimo, elektromobilių, lengvųjų automobilių taksi, istorinių transporto priemonių numerio ženklo plokštelės bei lentelės turi būti padengtos baltos spalvos šviesogrąže plėvele, su Lietuvos Respublikos, kaip Europos Sąjungos valstybės narės, skiriamuoju ženklu ir juodos spalvos raidžių ir skaitmenų deriniu.

2. Galingųjų keturračių numerio ženklo plokštelės turi būti padengtos baltos spalvos šviesogrąže plėvele ir juodos spalvos raidžių ir skaitmenų deriniu.

3. Iš Lietuvos Respublikos išvežamų transporto priemonių numerio ženklo plokštelės turi būti padengtos baltos spalvos šviesogrąže plėvele, su Lietuvos Respublikos, kaip Europos Sąjungos valstybės narės, skiriamuoju ženklu ir raudonos spalvos raidžių ir skaitmenų deriniu.

4. Diplomatinio numerio ženklo plokštelės turi būti padengtos žalios spalvos šviesogrąže medžiaga ir baltos spalvos skaitmenų deriniu.

Punkto pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

5. Šio priedo 1–3 punktuose nurodytos numerio ženklo plokštelės turi atitikti tarptautinį standartą ISO 7591 „Kelių transporto priemonės. Motorinių transporto priemonių ir priekabų šviesogrąžiai registracijos numerių ženklai. Specifikacija“.

6. Diplomatinio numerio ženklo plokštelės turi atitikti tarptautinį standartą ISO 7591 „Kelių transporto priemonės. Motorinių transporto priemonių ir priekabų šviesogrąžiai registracijos numerių ženklai. Specifikacija“, išskyrus:

6.1. šias minimalias šviesogrąžos koeficiento vertes:

Spalva	Stebėjimo kampas	Apšvietimo kampas

5º	30º	45º
Žalia	0º12’	5	2,3	1
Žalia	0º20’	4,5	1,9	0,8
Žalia	1º30’	0,4	0,2	0,1

6.2. spalvų koordinates:

Spalva	1	2	3	4	Santykinis skaistis
x Žalia y	0,007 0,703	0,248 0,409	0,177 0,362	0,026 0,399	≥ 0,04

7. Šio priedo 1 ir 3 punktuose nurodytose numerio ženklo plokštelėse naudojamas Lietuvos Respublikos, kaip Europos Sąjungos valstybės narės, skiriamasis ženklas turi atitikti 1998 m. lapkričio 3 d. Tarybos reglamentą (EB) Nr. 2411/98 dėl valstybių narių, kuriose yra registruotos transporto priemonės ir jų priekabos, skiriamųjų ženklų pripažinimo vykstant Bendrijos vidaus eismui.

8. Visų šiame priede nurodytų numerio ženklų plokštelėse turi būti įterptas atsitiktinai pasikartojantis saugos ženklas, kurį sudaro VĮ „Regitra“ prekių ženklas „REGiTRA“. Saugos ženklo aukštis turi būti 10 mm (± 2 mm). Saugos ženklas turi būti matomas paverčiant plokštelę. Saugos ženklai turi būti įžiūrimi per visą numerio ženklo garantijos laikotarpį. Jie turi būti pagaminti taip, kad mechaniškai ar cheminėmis priemonėmis juos būtų galima nuimti tik nepataisomai sugadinus numerio plokštelės šviesą atspindintį paviršių. Horizontalus atstumas tarp saugos ženklų centrų turi būti ne didesnis kaip 100 ± 5 mm. Vertikalus atstumas tarp saugos ženklų centrų turi būti ne didesnis kaip 50 ± 5 mm. Registracijos numerio plokštelės gali turėti ir daugiau gamintojo siūlomų saugos nuo klastojimo elementų, kurie privalo būti suderinti su VĮ „Regitra“.

9. Numerio ženklų plokštelės turi būti pagamintos iš aliuminio lydinio lakštų, o šio priedo 3 punkte nurodytos numerio ženklų plokštelės gali būti pagamintos ir iš kitų medžiagų. Aliuminio lydinio plokštelių storis turi būti nuo 0,9 iki 1,3 mm storio, o iš kitų medžiagų pagamintų plokštelių storis turi būti nuo 0,9 iki 4,5 mm storio. Aliuminio lydinio plokštelių kraštai turi būti su jų standumą didinančia iškilusia (įspausta) briauna.

Punkto pakeitimai:

Nr. 1V-749, 2018-10-15, paskelbta TAR 2018-10-15, i. k. 2018-16196

10. Numerio ženklų plokštelės turi atitikti šiuos matmenis (milimetrais):

Matmuo	Numerio ženklų plokštelių formatai	Galimas nuokrypis ±

1	2	3	4	5

l	520	300	250	145	185	4,0
h	110	150	150	120	210	4,0
a	11	–	–	–	–	2,0
e	11	6	6	5	6	2,0
b	16	–	–	–	–	2,0
c	44	20	20	–	20	2,0
p	5	5	5	5	5	1,0
g	–	7,5	7,5	–	7,5	1,0
j	–	–	–	6	–	1,0
k	75	–	–	–	–	2,0
m	45	–	–	–	–	2,0
S ir T	Numerio ženklų plokštelių matmenų ir simbolių išdėstymų paveikslėliuose naudojami šie simboliai reiškia vienodą matmenį.

Punkto pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Nr. 1V-749, 2018-10-15, paskelbta TAR 2018-10-15, i. k. 2018-16196

11. Tais atvejais, kai numerio ženklų plokštelėse simboliai įspaudžiami, numerio ženklų plokštelių priekinėje pusėje dažais padengtų simbolių iškilimų dydis gali būti iki 3 mm didesnis, simbolių statmenų ir kitais kampais susikertančių kraštinių vidiniai ir išoriniai kampai gali būti užapvalinti (1-ojo formato spindulys – ne didesnis nei 2,5 mm, kitų formatų – ne didesnis nei 1,5 mm), o antroje numerio ženklų plokštelių pusėje įspausti simboliai turi atitikti 7, 8 ir 9 prieduose nustatytus simbolių matmenis.

Punkto pakeitimai:

Nr. 1V-749, 2018-10-15, paskelbta TAR 2018-10-15, i. k. 2018-16196

12. Lentelėms su registracijos numeriu taikomi šio priedo 5, 7, 8, 9, 10 ir 11 punkte išvardinti reikalavimai.

Papildyta punktu:

Nr. 1V-749, 2018-10-15, paskelbta TAR 2018-10-15, i. k. 2018-16196

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedų pakeitimai:

Taisyklių 2 priedas

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedo pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Nr. 1V-749, 2018-10-15, paskelbta TAR 2018-10-15, i. k. 2018-16196

Taisyklių 3 priedas

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedo pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Nr. 1V-749, 2018-10-15, paskelbta TAR 2018-10-15, i. k. 2018-16196

Taisyklių 4 priedas

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedo pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Nr. 1V-749, 2018-10-15, paskelbta TAR 2018-10-15, i. k. 2018-16196

Taisyklių 5 priedas

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedo pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Nr. 1V-749, 2018-10-15, paskelbta TAR 2018-10-15, i. k. 2018-16196

Taisyklių 6 priedas

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedo pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Nr. 1V-749, 2018-10-15, paskelbta TAR 2018-10-15, i. k. 2018-16196

Taisyklių 7 priedas

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedo pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Taisyklių 8 priedas

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedo pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Taisyklių 9 priedas

Papildyta priedu:

Nr. 1V-690, 2017-10-09, paskelbta TAR 2017-10-09, i. k. 2017-15984

Priedo pakeitimai:

Nr. 1V-252, 2018-03-30, paskelbta TAR 2018-03-30, i. k. 2018-04990

Pakeitimai:

1.

Lietuvos Respublikos vidaus reikalų ministerija, Įsakymas

Nr. 61, 2002-02-11, Žin., 2002, Nr. 17-706 (2002-02-20), i. k. 1022310ISAK00000061

Dėl vidaus reikalų ministro 2001 m. gegužės 25 d. įsakymo Nr. 260 "Dėl Kelių transporto priemonių registravimo taisyklių patvirtinimo" dalinio pakeitimo ir papildymo

2.

Lietuvos Respublikos vidaus reikalų ministerija, Įsakymas

Nr. 1V-374, 2003-10-15, Žin., 2003, Nr. 103-4619 (2003-11-01), i. k. 1032310ISAK001V-374

Dėl vidaus reikalų ministro 2001 m. gegužės 25 d. įsakymo Nr. 260 "Dėl Kelių transporto priemonių registravimo taisyklių patvirtinimo" ir Vidaus reikalų ministerijos 1994 m. kovo 3 d. įsakymo Nr. 184 "Dėl Respublikos egzaminų ir transporto apskaitos padalinių reorganizavimo" pakeitimo

3.

Lietuvos Respublikos vidaus reikalų ministerija, Įsakymas

Nr. 1V-289, 2004-09-13, Žin., 2004, Nr. 140-5128 (2004-09-18), i. k. 1042310ISAK001V-289

Dėl vidaus reikalų ministro 2001 m. gegužės 25 d. įsakymo Nr. 260 "Dėl Kelių transporto priemonių registravimo taisyklių patvirtinimo" pakeitimo

4.

Lietuvos Respublikos vidaus reikalų ministerija, Įsakymas

Nr. 1V-434, 2005-12-23, Žin., 2006, Nr. 2-24 (2006-01-05), i. k. 1052310ISAK001V-434

Dėl vidaus reikalų ministro 2001 m. gegužės 25 d. įsakymo Nr. 260 "Dėl Kelių transporto priemonių registravimo taisyklių patvirtinimo" pakeitimo

5.

Lietuvos Respublikos vidaus reikalų ministerija, Įsakymas

Nr. 1V-268, 2006-07-13, Žin., 2006, Nr. 80-3171 (2006-07-22), i. k. 1062310ISAK001V-268

Dėl vidaus reikalų ministro 2001 m. gegužės 25 d. įsakymo Nr. 260 "Dėl Kelių transporto priemonių registravimo taisyklių patvirtinimo" pakeitimo

6.

Lietuvos Respublikos vidaus reikalų ministerija, Įsakymas

Nr. 1V-492, 2006-12-27, Žin., 2007, Nr. 1-29 (2007-01-04), i. k. 1062310ISAK001V-492

Dėl vidaus reikalų ministro 2001 m. gegužės 25 d. įsakymo Nr. 260 "Dėl Kelių transporto priemonių registravimo taisyklių patvirtinimo" pakeitimo

7.

Lietuvos Respublikos vidaus reikalų ministerija, Įsakymas

Nr. 1V-447, 2007-12-27, Žin., 2007, Nr. 138-5681 (2007-12-29), i. k. 1072310ISAK001V-447

Dėl vidaus reikalų ministro 2001 m. gegužės 25 d. įsakymo Nr. 260 "Dėl Kelių transporto priemonių registravimo taisyklių patvirtinimo" pakeitimo

8.

Lietuvos Respublikos vidaus reikalų ministerija, Įsakymas

Nr. 1V-353, 2008-10-02, Žin., 2008, Nr. 118-4481 (2008-10-14), i. k. 1082310ISAK001V-353

Dėl Leidimo trumpalaikiam (vienos dienos) dalyvavimui eisme motorinei transporto priemonei išdavimo ir tokio dalyvavimo tvarkos aprašo patvirtinimo ir Lietuvos Respublikos vidaus reikalų ministro 2001 m. gegužės 25 d. įsakymo Nr. 260 "Dėl Kelių transporto priemonių registravimo taisyklių patvirtinimo" pakeitimo

9.

Lietuvos Respublikos vidaus reikalų ministerija, Įsakymas

Nr. 1V-295, 2009-06-17, Žin., 2009, Nr. 76-3145 (2009-06-27), i. k. 1092310ISAK001V-295

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 "Dėl Motorinių transporto priemonių ir jų priekabų registravimo taisyklių patvirtinimo" pakeitimo

10.

Lietuvos Respublikos vidaus reikalų ministerija, Įsakymas

Nr. 1V-715, 2009-12-22, Žin., 2009, Nr. 157-7122 (2009-12-31), i. k. 1092310ISAK001V-715

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 "Dėl Motorinių transporto priemonių ir jų priekabų registravimo taisyklių patvirtinimo" pakeitimo

11.

Lietuvos Respublikos vidaus reikalų ministerija, Įsakymas

Nr. 1V-252, 2011-03-30, Žin., 2011, Nr. 42-1988 (2011-04-09), i. k. 1112310ISAK001V-252

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 "Dėl Motorinių transporto priemonių ir jų priekabų registravimo taisyklių patvirtinimo" pakeitimo

12.

Lietuvos Respublikos vidaus reikalų ministerija, Įsakymas

Nr. 1V-120, 2012-02-06, Žin., 2012, Nr. 19-896 (2012-02-11), i. k. 1122310ISAK001V-120

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 "Dėl Motorinių transporto priemonių ir jų priekabų registravimo taisyklių patvirtinimo" pakeitimo

13.

Lietuvos Respublikos vidaus reikalų ministerija, Įsakymas

Nr. 1V-466, 2013-05-28, Žin., 2013, Nr. 57-2880 (2013-06-01), i. k. 1132310ISAK001V-466

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 "Dėl Motorinių transporto priemonių ir jų priekabų registravimo taisyklių patvirtinimo" pakeitimo

14.

Lietuvos Respublikos vidaus reikalų ministerija, Įsakymas

Nr. 1V-491, 2013-06-10, Žin., 2013, Nr. 63-3153 (2013-06-14), i. k. 1132310ISAK001V-491

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 "Dėl Motorinių transporto priemonių ir jų priekabų registravimo taisyklių patvirtinimo" pakeitimo

15.

Lietuvos Respublikos vidaus reikalų ministerija, Įsakymas

Nr. 1V-987, 2013-11-28, Žin., 2013, Nr. 124-6341 (2013-12-05), i. k. 1132310ISAK001V-987

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 "Dėl Motorinių transporto priemonių ir jų priekabų registravimo taisyklių patvirtinimo" pakeitimo

16.

Lietuvos Respublikos vidaus reikalų ministerija, Įsakymas

Nr. 1V-445, 2014-06-30, paskelbta TAR 2014-06-30, i. k. 2014-09333

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

17.

Lietuvos Respublikos vidaus reikalų ministerija, Įsakymas

Nr. 1V-650, 2014-09-30, paskelbta TAR 2014-09-30, i. k. 2014-13271

Dėl Lietuvos Respublikos vidaus reikalų ministro 2014 m. birželio 30 d. įsakymo Nr. 1V-445 „Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo“ pakeitimo

18.

Lietuvos Respublikos vidaus reikalų ministerija, Įsakymas

Nr. 1V-839, 2014-12-08, paskelbta TAR 2014-12-08, i. k. 2014-19111

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

19.

Lietuvos Respublikos vidaus reikalų ministerija, Įsakymas

Nr. 1V-415, 2016-06-07, paskelbta TAR 2016-06-07, i. k. 2016-15386

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

20.

Lietuvos Respublikos vidaus reikalų ministerija, Įsakymas

Nr. 1V-773, 2016-10-31, paskelbta TAR 2016-10-31, i. k. 2016-25950

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

21.

Lietuvos Respublikos vidaus reikalų ministerija, Įsakymas

Nr. 1V-341, 2017-05-04, paskelbta TAR 2017-05-04, i. k. 2017-07527

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

22.

Lietuvos Respublikos vidaus reikalų ministerija, Įsakymas

Nr. 1V-423, 2017-06-12, paskelbta TAR 2017-06-12, i. k. 2017-09841

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

23.

Lietuvos Respublikos vidaus reikalų ministerija, Įsakymas

Nr. 1V-828, 2017-12-05, paskelbta TAR 2017-12-05, i. k. 2017-19502

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

24.

Lietuvos Respublikos vidaus reikalų ministerija, Įsakymas

Nr. 1V-690, 2017-10-09, paskelbta TAR 2017-10-09, i. k. 2017-15984

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

25.

Lietuvos Respublikos vidaus reikalų ministerija, Įsakymas

Nr. 1V-252, 2018-03-30, paskelbta TAR 2018-03-30, i. k. 2018-04990

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

26.

Lietuvos Respublikos vidaus reikalų ministerija, Įsakymas

Nr. 1V-749, 2018-10-15, paskelbta TAR 2018-10-15, i. k. 2018-16196

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

27.

Lietuvos Respublikos vidaus reikalų ministerija, Įsakymas

Nr. 1V-114, 2019-02-04, paskelbta TAR 2019-02-04, i. k. 2019-01620

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

28.

Lietuvos Respublikos vidaus reikalų ministerija, Įsakymas

Nr. 1V-278, 2019-03-20, paskelbta TAR 2019-03-20, i. k. 2019-04324

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

29.

Lietuvos Respublikos vidaus reikalų ministerija, Įsakymas

Nr. 1V-553, 2019-06-18, paskelbta TAR 2019-06-18, i. k. 2019-09763

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

30.

Lietuvos Respublikos vidaus reikalų ministerija, Įsakymas

Nr. 1V-958, 2019-11-29, paskelbta TAR 2019-11-29, i. k. 2019-19191

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo

31.

Lietuvos Respublikos vidaus reikalų ministerija, Įsakymas

Nr. 1V-25, 2020-01-13, paskelbta TAR 2020-01-13, i. k. 2020-00511

Dėl Lietuvos Respublikos vidaus reikalų ministro 2001 m. gegužės 25 d. įsakymo Nr. 260 „Dėl Motorinių transporto priemonių ir jų priekabų registravimo taisyklių patvirtinimo“ pakeitimo